title: Tenavat-elokuva

text: Elokuvassa Ressun ja Kaustisen ääninä kuullaan yksinomaan vanhoja arkistoäänityksiä, joissa vuonna 2008 kuollut ohjaaja Bill Meléndez esittää kyseisiä hahmoja. Ressun tyttöystävän Fifin äänestä vastaa laulaja ja näyttelijä Kristin Chenoweth, joka teki aikanaan läpimurtonsa "Tenaviin" perustuvassa musikaalissa "You’re a Good Man, Charlie Brown". Kaikkia muita hahmoja esittävät lapsinäyttelijät. Aikuisten puheen tilalla kuullaan samanlaista vetopasuunalla tuotettua instrumentaalista ääntä kuin vanhoissa "Tenavat"-piirretyissä. Äänet esittää muusikko Trombone Shorty eli Troy Andrews. Ääninäyttelijöistä Francesca Capaldi tekee kaksoisroolin pienenä punatukkaisena tyttönä ja Kutrina.


title: Tenavat-elokuva

text: Suomenkielisen version on ohjannut Susa Saukko.


title: Murros (mineralogia)

text: Murros on mineralogian termi, joka kuvaa kivilajin halkeamispintaa. Kaikilla mineraaleilla ei ole lohkosuuntia lainkaan. Tällöin on lohkopinta nimeltään murros. Murrospinnat voivat olla tasomaisia, epätasaisia tai simpukkamaisia. Simpukkamaisella murroksella tarkoitetaan murrosta, jossa mineraali murtuu jättäen pintaan symmetrisiä, simpukan reunan tapaan kaartuvia kuvioita.


title: Luther Burden

text: Luther D. ”Ticky” Burden (28. helmikuuta 1953 Haines City, Florida – 29. lokakuuta 2015 Winston-Salem, Pohjois-Carolina) oli yhdysvaltalainen koripalloilija. MM-pronssia vuonna 1974 voittanut Burden pelasi NBA:ssa kaksi kautta.


title: Luther Burden

text: Burden kuului Yhdysvaltain MM-pronssia Puerto Ricossa 1974 voittaneeseen joukkueeseen. Hän teki MM-turnauksessa 182 pistettä (20,2 pistettä/ottelu), joka pysyi Yhdysvaltain maajoukkueen ennätyksenä vuoteen 2010 asti, jolloin sen rikkoi Kevin Durant. Burden nimettiin turnauksen tähdistöviisikkoon.


title: Luther Burden

text: New York Knicks varasi Burdenin NBA:han 26. vuorolla . Hän pelasi kauden ABA-joukkue Virginia Squiresissa ennen siirtymistään Knicksiin vuosiksi 1976–1978.


title: Luther Burden

text: Vuonna 1979 Burden tuomittiin aseellisesta ryöstöstä kahdeksi vuodeksi vankilaan. Tuomio kumottiin vuonna 1984, koska poliisi ei ollut saanut käyttöönsä kunnollisia lupia. Vuonna 2010 Burden kertoi haastattelussa joutuneensa kolmen muun miehen lavastamaksi. Burden kuoli sairaalassa Pohjois-Carolinan Winston-Salemissa 62-vuotiaana 29. lokakuuta 2015. Hän kärsi viimeiset elinvuotensa terveysongelmista.


title: Bill Bridges

text: William C. ”Bill” Bridges (4. huhtikuuta 1939 Hobbs, New Mexico – 25. syyskuuta 2015 Santa Monica, Kalifornia) oli yhdysvaltalainen koripalloilija.


title: Bill Bridges

text: Chicago Packers varasi Bridgesin NBA:han 32. vuorolla . Hän debytoi NBA:ssa vuonna 1963 ja pelasi vuoteen 1971 asti St. Louis / Atlanta Hawksissa, minkä jälkeen hän edusti vielä kolmea muuta NBA-seuraa kunnes lopetti NBA-uransa 13 kauden jälkeen vuonna 1975. Viimeisellä kaudellaan Bridges voitti Golden State Warriorsissa NBA:n mestaruuden. Hän pelasi ssa vuosina 1967, 1968 ja 1970, ja vuosina 1969 ja 1970 hänet valittiin .


title: Bill Bridges

text: Bridges tunnettiin pituuteensa nähden erinomaisena levypallojen ottajana. Hän kuoli sairaalassa Kalifornian Santa Monicassa 76-vuotiaana 25. syyskuuta 2015. Hän sairasti syöpää.


title: Ranko Žeravica

text: Ranko Žeravica (17. marraskuuta 1929 Dragutinovo, Jugoslavian kuningaskunta – lokakuu 2015 Belgrad) oli serbialainen, aikaisemmin jugoslavialainen koripallovalmentaja.


title: Ranko Žeravica

text: Pitkän ja menestyksekkään valmentajanuran tehnyt Žeravica muistetaan etenkin Jugoslavian maajoukkueen päävalmentajana. Jugoslavia voitti Žeravican alaisuudessa olympiakultaa Moskovassa 1980, olympiahopeaa Méxicossa 1968, maailmanmestaruuden Jugoslaviassa 1970, MM-hopeaa vuonna 1967, MM-pronssia 1982 ja EM-hopeaa vuosina 1969 ja 1971. Hän valmensi Jugoslaviaa myös muun muassa Suomen EM-kilpailuissa 1967. Seurajoukkueita valmentaessaan Žeravica voitti Jugoslavian mestaruuden vuonna 1996 ja Korać cupin vuonna 1978.


title: Ranko Žeravica

text: Žeravica nimettiin vuonna 2007 FIBA Hall of Fameen. Žeravica kärsi vuosia sydänongelmista, ja hänen kuolemastaan 85-vuotiaana kodissaan Belgradissa uutisoitiin 29. lokakuuta 2015.


title: Vladimír Kobranov

text: Vladimír Kobranov (4. lokakuuta 1927 Černošice – 25. lokakuuta 2015 Sveitsi) oli tšekkoslovakialainen jääkiekkoilija, olympiamitalisti ja maailman- sekä euroopanmestari.


title: Vladimír Kobranov

text: Kobranov edusti Tšekkoslovakian jääkiekkomaajoukkuetta sen saavuttaessa olympiahopeaa Sankt Moritzista 1948 ja maailmanmestaruuden Ruotsista 1949. Olympiaturnauksella oli myös MM- ja kummallakin turnauksella EM-arvo.


title: Vladimír Kobranov

text: Kobranovin jääkiekkoilijanura päättyi muiden maan maajoukkuekiekkoilijoiden tavoin vuonna 1950, kun maan kommunistihallinto pidätti joukon loikkauksen suunnittelusta ja lähetti Kobranovin pakkotyöhön vuosikausiksi. Kobranovin onnistui myöhemmin loikata Sveitsiin, jossa hän kuoli 88-vuotiaana 25. lokakuuta 2015.


title: Artemis Fowl: Viimeinen vartija

text: Artemis Fowl: Viimeinen vartija on Eoin Colferin "Artemis Fowl" -fantasiakirjasarjan viimeinen osa. Kahdeksantena kirjana se päättää nuoresta rikollisnerosta kertovan tarinan. Se on ilmestynyt vuonna 2012.


title: Charles W. Nash

text: Charles Williams Nash oli yhdysvaltalainen, vahvasti ajoneuvoteollisuuteen vaikuttanut henkilö. Hänet muistetaan autoteollisuuden pioneerina, joka osaamisellaan ja ahkeruudellaan nousi sananmukaisesti ryysyistä rikkauksiin. Hänen ansiostaan General Motors pääsi läpi vaikean alkutaipaleensa ja pystyi jatkamaan kasvuaan maailman suurten yhtiöiden joukkoon. Lisäksi hän perusti omaa nimeään kantavan automerkin ja nosti sen yhdeksi Pohjois-Amerikan merkittävistä autonvalmistajista.


title: Charles W. Nash

text: Nash syntyi maanviljelijäperheeseen tammikuun 28. päivänä vuonna 1864, DeKalbin piirikunnassa Illinois:ssa. Nashin ollessa kuusivuotias hänen vanhempansa erosivat ja oikeusistuin tulisi määrittämään hänen tulevaisuutensa. Oikeuden holhouspäätöksellä hänet lähetettiin asumaan ja työskentelemään Robert Lapworth -nimisen maanviljelijän tilalle, Michiganin Flushingiin. Nashin oli määrä työskennellä Lapworthin maatilalla 21 ikävuoteensa asti, palkkana oli majoitus, ruoka ja nimellinen taskuraha. Kuudessa vuodessa Nash sai orjatyöstä tarpeekseen ja 12-vuotiaana hän lähti Lapworthin maatilalta, uuden alun toivossa.


title: Charles W. Nash

text: Charles Nash oli ahkera ja yritteliäs nuori mies. Hän työskenteli eri maatiloilla ja kykeni elämiseen menevien kulujen lisäksi laittamaan rahaa myös säästöön. Säästöillään Nash hankki lammaskatraan, jota hän edelleen kykeni kasvattamaan, tämä antoi hieman taloudellista vakautta. Vuonna 1884 Nash avioitui Jessie Halleckin kanssa ja nuoripari muutti Michiganin Flintiin vuonna 1890, jotta he olisivat lähempänä lääkäripalveluja, koska Jessie sairasteli paljon. Flintissä Nashin elämä tulisi kietoutumaan William C. Durantin ja orastavan autoteollisuuden kiemuroihin.


title: Charles W. Nash

text: Flintiin muutettuaan Charles Nash etsi pikaisesti varman työpaikan. Hän aloitti kauppa-apulaisena W.C. Piercen sekatavara- ja rautakaupassa sekä teki sunnuntaisin apulaisen töitä vaunutehtailija J. Dallas Dortin maatilalla. Billy Durant kiinnitti huomionsa tähän ahkeraan nuoreen mieheen ja pyysi Nashia töihin hänen ja Dortin omistamaan "Flint Road Cart Companyyn", yhtiöön josta oli pian tuleva Amerikan suurin vaunujen valmistaja Durant-Dort Carriage Company. Nash aloitti tehtaan istuimia valmistavalla osastolla vuonna 1891, täyttämällä istuimiin pehmustemateriaalia mutta jo puolessa vuodessa hän oli kohonnut työnjohtajaksi. Vuonna 1898 hän oli jo tehtaanjohtaja ja vuonna 1900 hänet nimitettiin Durant-Dortin johtokuntaan ja siinä toimessa hän oli vuoteen 1913 asti. Hän suunnitteli vaunujen valmistukseen jatkuvan tuotannon linjan, paljon ennen kuin liukuhihnatuotannon kehittäjänä pidetty Ford otti sellaisen käyttöön. Nashin osaaminen ja menestys vaunuteollisuudessa tulisi nostamaan hänet General Motorsin johtoon.


title: Charles W. Nash

text: Vuonna 1910 eli kaksi vuotta sen jälkeen kun William Durant perusti General Motorsin ja samana vuonna kun hänet oli pankkiirien toimesta syrjäytetty sen johdosta, Nashille tarjottiin paikkaa Buick Motor Companyn johtajana. Tämä ajatus oli tiettävästi lähtöisin Durantilta. Nash vakuutti rahoittajat ammattimaisella ja hillityllä tyylillään, se oli täysi vastakohta Durantin eläväiselle esiintymistavalle. GM:n tuleva johtaja Alfred P. Sloan on kertonut muistelmissaan että "hra Nash oli rauhallinen ja harkitseva siinä kun hra Durant oli reippaan huoleton, suorastaan holtiton, kuten joku voisi sanoa." Buickin johdossa Nash ja hänen itsensä valitsema johtaja Walter P. Chrysler nostivat Billy Durantin ensimmäisen oikean autotehtaan jaloilleen ja kasvattivat sen voitot vuoden 1911 500 000 dollarista 14 miljoonaan dollariin, vuoteen 1914 mennessä.


title: Charles W. Nash

text: Charles Nash toimi General Motorsin johtajistossa tasoittavana voimana ja hän hankki itselleen rahoittajien luottamuksen. Osoituksena tästä, hänet valittiin GM:n pääjohtajaksi vuonna 1912, tässä oli takana ajatus että hänen osaamisellaan yhtiö saavuttaisi taloudellisen tasapainon, joka oli häiriintynyt pahoin Durantin hankittua GM:n omistukseen lukuisia yhtiöitä lyhyen ajan sisällä. Rahoittajat olivat oikeassa, reilussa kolmessa vuodessa Nash sai General Motorsin voitolliseksi. Vuosina 1914 – 1916 GM:n vuotuinen voitto kaksinkertaistui vuosittain, tuotannon kolminkertaistuessa.


title: Charles W. Nash

text: Loppuvuosi 1915 ja alkuvuosi 1916 oli General Motorsissa myrskyistä aikaa, Billy Durantin taistellessa itselleen takaisin johtoasemaa yhtiössä. Nash löysi itsensä keskeltä Durantin ja pankkiirien välistä valtakamppailua. Niin paljon kuin Nash Durantia ihailikin ja tunsi olevansa tälle kiitollisuudenvelassa urastaan, hän tiesi ettei voisi toimia GM:n johdossa jos Durant olisi mukana kuvioissa. Kun Durant toukokuussa 1916 ilmoitti hallitsevansa GM:n äänivaltaisten osakkeiden enemmistöä, Nash teki päätöksen lähteä yhtiöstä, ja hän irtisanoutui kesäkuun 1. päivänä Durantin tekemästä tarjouksesta huolimatta. Tästä irtisanoutumisestaan Nash on kertonut haastattelussa: "Kun Durant sai takaisin päätäntävallan yhtiössä, tiesin että hänen toimintatapansa poikkesi omastani niin merkittävästi, että päätin irtisanoutua ja perustaa oman yhtiön. En voi kertoa tarkalleen summaa jota Durant tarjosi, jos jäisin yhtiöön, mutta voin paljastaa että se on enemmän kuin voitte ikinä kuvitella. Olin kuitenkin jo vuosia haaveillut oman auton valmistanmisesta ja nyt siihen tuli oiva tilaisuus."


title: Charles W. Nash

text: Heinäkuussa 1916 Charles Nash hankki omistukseensa Wisconsinin Kenoshassa sijainneen autonvalmistaja Thomas B. Jeffery Companyn tehtaat ja vuonna 1917 muutti niiden nimeksi Nash Motors Company. Jeffery Company oli aloittanut Chicagossa polkupyörien valmistuksella, mutta muutettuaan Kenoshaan yhtiö haistoi tulevat tuulet ja siirtyi valmistamaan automobiileja. Yksi heidän mallejaan oli "Rambler"-runabout, tämä nimi tulisi elämään vielä vuosikymmeniä eteenpäin AMC:n mallistossa. Yksi ensimmäisiä pääomasijoittajia yhtiöön oli GM:n tuleva pääjohtaja Alfred P. Sloan. Nash Motors alkoi laajentaa toimintaansa, ostaen hallintaansa muden Wisconsiniin sijoittuneiden autonvalmistajien toimintoja. Vuonna 1923 Nash Motors osti Racinessa toimivan Mitchell Motors Companyn ja vuonna 1924 milwaukeelaisen LaFayette Motors Corporationin ja aloitti näillä tehtailla omien autojensa tuotannon. Kymmenessä vuodessa Nash Motorsin vuosituotanto nousi yli 130 000 autoon vuodessa ja ongelmana olikin valmistuskapasiteetin riittämättömyys. Nashin autot oli myyty jo kuukausia aiemmin kuin ne olivat rullanneet linjalta. Menestyksen takana oli Nash Motorsin hintaluokassaan keskimääräistä korkeampi laatu, yhtiön tunnuslauseena oli: "Anna asiakkaalle enemmän kuin mistä hän on maksanut." Charles Nash oli keskikokoisten ja taloudellisten autojen puolestapuhuja, nämä arvot siirtyivät hänen seuraajansa myötä eteenpäin, kun Nash Motors 1950-luvulla fuusioitui Hudson Motor Car Companyn kanssa ja muodosti American Motors Corporationin.


title: Charles W. Nash

text: Ankeasta lapsuudestaan johtuen Nash halusi tarjota lapsille ja nuorille parempia olosuhteita kuin hänellä itsellään oli ollut. Charles ja hänen vaimonsa Jessie lahjoittivat suuria summia erilaisiin lapsia ja nuoria tukeviin hyväntekeväisyyskohteisiin sekä perustivat kouluja ja leirikeskuksia nuorille. Wisconsinin Kenoshassa on nykyisinkin toiminnassa koulu, joka kantaa ylpeänä nimeä "Nash Elementary School" ja koulun tunnuksena on Nash-autojen logo. Charles Nash vetätyi eläkkeelle nimeään kantavasta yhtiöstä vuonna 1936 ja hänen tilalleen nimettiin George W. Mason. Nash vietti eläkepäiviä Kalifornian Beverly Hilssissä ja menehtyi 84-vuotiaana vuonna 1948, vuosi vaimonsa kuoleman jälkeen. Hän jätti jälkeensä ikimuistoisen ja kunniakkaan uran autojen valmistuksen parissa.


title: Eero Harkke

text: Eero Rudolf Harkke, vuoteen 1934 Holmberg (6. helmikuuta 1907 Turku – 23. joulukuuta 1978 Turku) oli toinen Tunturi-yrityksen perustajista ja sen pitkäaikainen johtaja.


title: Eero Harkke

text: Harkken vanhemmat olivat kauppias August Wilhelm Holmberg ja kauppias Hilda Sofia Johansson ja puoliso vuodesta 1936 Toini Tellervo Dahlberg (s. 1910). Harkken veljekset Eero ja Aarne perustivat Pyöräkellari Oy -nimisen yrityksen 1922 potkukelkkojen valmistamiseksi ja polkupyörien korjaamiseksi ja rakentamiseksi maahan tuoduista osista. Alkujaan "High Land" -niminen ulkomailta ostettu tuotemerkki suomennettiin "Tunturi" -merkiksi 1926. Polkupyörien ohella yritys valmisti alkuvuosina muun muassa ruumisvaunuja sekä tavarankuljetus- ja kilpa-ajorattaita ja sota-aikana myös invalidipyöriä, maitorattaita, luistinten teriä ja piikkilankapihtejä. 1950-luvulta alkaen polkupyörien valmistus ja myynti erotetettiin eri yhtiöihin ja myyntiä kehitettiin voimakkaasti niin, että Suomessa oli 1992 yli 350 Tunturi-kauppiasta. Samalla vuosikymmenellä ryhdyttiin valmistamaan mopedeja ja vuonna 1969 kuntopyöriä, joista tuli maailman eniten myyty malli yrityksen satsattua vientiin ja perustettua useita tytäryhtiöitä ulkomaille. Harkken kuoltua 1978 hänen poikansa Esko-Matti Harkke jatkoi isänsä työtä yrityksen toimitusjohtajana. Nykyisin Tunturi-Hellberg Oy Ltd. eli entinen Tunturipyörä Oy on sekä polkupyörien että kuntolaitteiden valmistaja, vuodesta 2003 osa alankomaalaista Accell Group -konsernia.


title: Alex Iwobi

text: Alex Iwobi (s. 3. toukokuuta 1996 Lagos) on nigerialainen jalkapalloilija, joka edustaa Englannin Valioliigassa pelaavaa Arsenalia. Pelipaikaltaan Iwobi on vasen laitahyökkääjä. Hän kuuluu myös Nigerian jalkapallomaajoukkueeseen.


title: Alex Iwobi

text: Iwobi on edustanut Arsenalia vuodesta 2004 alkaen. Kaudeksi 2015–2016 hän nousi mukaan seuran edustusjoukkueeseen. Hän debytoi joukkueen paidassa Englannin valioliigassa lokakuussa 2015 tultuaan vaihdosta kentälle Swansea Cityä vastaan.


title: Alex Iwobi

text: Iwobi olisi voinut edustaa aikuisten maajoukkuetasolla synnyinmaansa sijaan myös Englantia, jossa hän on asunut pitkään. Hän edustikin Englantia alle 17- ja alle 18-vuotiaissa. Nigerian jalkapallomaajoukkueessa Iwobi teki debyyttinsä lokakuussa 2015 ystävyysottelussa Kongon demokraattista tasavaltaa vastaan.


title: Alex Iwobi

text: Entinen jalkapalloilija Jay-Jay Okocha on Iwobin setä.


title: Manduria

text: Manduria on kaupunki Etelä-Italiassa, Apulian alueella, Taranton maakunnassa. Kaupunki sijaitsee Välimeren läheisyydessä, noin 50 kilometriä Leccestä länteen. Kaupungissa on runsaat 30 000 asukasta.


title: Manduria

text: Manduria on tunnettu muun muassa Primitivo di Manduria -viineistä, jotka tehdään Primitivo- eli Zinfandel-rypäleestä.


title: Frank Bagnack

text: Macky Frank Bagnack Mouegni (s. 7. kesäkuuta 1995 Yaoundé) on kamerunilainen jalkapalloilija, joka edustaa Espanjan Segunda División B:ssä pelaavaa FC Barcelona B:tä. Pelipaikaltaan oikeajalkainen Bagnack on keskuspuolustaja. Hän kuuluu myös Kamerunin jalkapallomaajoukkueeseen.


title: Frank Bagnack

text: Bagnack siirtyi FC Barcelonaan vuonna 2008. Hän debytoi seuran kakkosjoukkueen paidassa Segunda Divisiónissa kaudella 2012–2013 pelaten yhden ottelun. Kaudella 2013–2014 hän pelasi seuran paidassa 24 ottelua tehden yhden maalin ja kaudella 2014–2015 18 ottelua seuran pudotessa Segunda División B:hen.


title: Frank Bagnack

text: Bagnack on edustanut Kamerunia alle 20-vuotiaissa. Kamerunin jalkapallomaajoukkueessa hän debytoi tammikuussa 2015 ystävyysottelussa Kongon demokraattista tasavaltaa vastaan.


title: Krista Gross

text: Krista Gross (s. 17. joulukuuta 1990 Charlotte, Pohjois-Carolina, Yhdysvallat) on yhdysvaltalais-suomalainen koripalloilija, joka edustaa Ruotsin Damligassa pelaavaa Udominate Basketia ja Suomen naisten koripallomaajoukkuetta. Pelipaikaltaan 183 senttimetriä pitkä Gross on iso laitahyökkääjä.


title: Krista Gross

text: Gross pelasi vuosina 2009–2013 Pohjois-Carolinan yliopiston Tar Heels -joukkueessa. Vuosina 2013–2014 hän pelasi italialaisessa Saces Dike Napolissa. Kaudella 2014–2015 Gross edusti Naisten Korisliigan Tapiolan Honkaa kaksi ottelua ennen loukkaantumistaan. Elokuussa 2015 Gross teki sopimuksen Ruotsin Damligan Udominate Basketin kanssa.


title: Krista Gross

text: Gross debytoi Suomen koripallomaajoukkueessa toukokuussa 2011 Tanskaa vastaan.


title: Krista Gross

text: Grossin isä Elton Gross on yhdysvaltalainen ja äiti Hannele Gross suomalainen. Isä Elton pelasi 80-luvulla neljän kauden ajan Korisliigassa. Vuonna 2015 Krista Gross esiintyy K-ryhmän mainoksessa yhdessä Sasu Salinin kanssa.


title: Horner–Wadsworth–Emmons-reaktio

text: Horner–Wadsworth–Emmons-reaktio on kemiallinen reaktio, jossa fosfonaattiesteri reagoi karbonyyliyhdisteen kanssa muodostaen konjugoituneen alkeenit, joka on konformaatioltaan E-isomeeri. Reaktio on nimetty kehittäjiensä Leopold Hornerin, William Wadsworthin ja William Emmonsin mukaan.


title: Horner–Wadsworth–Emmons-reaktio

text: Georg Wittig raportoi vuonna 1953 Wittig-reaktion eli reaktion, jossa fosfoniumylidin ja aldehydin tai ketonin välisessä reaktiossa muodostuu alkeeni. Hornerin tutkimusryhmä julkaisi vuonna 1958, että fofonaattistabiloidut karbanionit reagoivat hyvällä saannolla karbonyyliyhdisteiden kanssa alkeeneiksi. Reaktio ei herättänyt suurtakaan kiinnostusta ennen kuin Wadsworth ja Emmons raportoivat vuonna 1961 fosfonaattifunktionaalisuuden sisältävien ketonien ja esterien muodostavan karbonyyliyhdisteiden kanssa selektiivisesti E-alkeeneja. Reaktio tunnetaan nykyään nimen Horner–Wadsworth–Emmons-reaktio lisäksi myös nimillä Horner–Wittig-reaktio, Wittig–Horner-reaktio, Horner–Emmons-reaktio ja Wadsworth–Emmons-reaktio.


title: Horner–Wadsworth–Emmons-reaktio

text: Horner–Wadsworth–Emmons-reaktiossa käytetään fosfonaattiesterijohdannaisia, joissa on ryhmä, joka kykenee stabiloimaan välivaiheena muodostuvaa karbanionia. tällaisia ovat muun muassa, karbonyyli-, nitriili-, sulfonaatti-, eetteri- ja aminoryhmät. Yleisesti käytettyjä ovat esimerkiksi dimetyylifosfonoasetoni ja trimetyylifosfonoasetaatti. Reaktiomekanismin ensimmäisessä vaiheessa voimakas emäs, kuten natriumhydridi, alkoksidi, DBU tai TBD ottaa vastaan protonin fosfonaattiesteriltä, jolloin muodostuu stabiloitu ylidi (1). Tämä ylidi reagoi karbonyyliyhdisteen (2) kanssa muodostaen välivaiheen 3, joka syklisoituu neljänatomisen renkaan sisältäväksi oksafosfetaaniksi. Tämä välituote hajoaa alkeeniksi ja fosfaattiesteriksi. Horner–Wadsworth–Emmons-reaktion mekanismi muistuttaa siis huomattavasti Wittig-reaktiota. Reaktiossa muodostuu E-alkeeni (5), koska siihen johtava rengasrakenteinen välituote on hajoaa nopeammin ja välituotteet ovat kemiallisessa tasapainossa.


title: Mateo

text: Mateo Míguez Adán (usein vain Mateo, s. 11. toukokuuta 1987 Redondela, Espanja) on espanjalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan hyökkäävä keskikenttäpelaaja.


title: Mateo

text: Mateo on Celta Vigon kasvatti. Hän pelasi seuran kakkosjoukkueessa vuosina 2006–2011 114 ottelua, tehden 20 maalia. Seuran edustusjoukkueessa Segunda Divisiónissa Mateo pelasi vuosina 2010–2011 kolme ottelua. Vuosina 2011–2013 Mateo edusti SD Ponferradinaa, joka pelasi Segunda División ja Segunda División B:ssä. Otteluita kertyi 21 ja maaleja viisi. Vuonna 2013 hän pelasi myös Segunda División B:n CD Guadalajarassa. Kauden 2014–2015 Mateo edusti saman sarjan Coruxo FC:tä tehden 37 ottelussa seitsemän maalia.


title: Mateo

text: Toukokuussa 2015 Mateo siirtyi Ykkösen PK-35 Vantaaseen. Hän pelasi kauden aikana 22 ottelua ja teki seitsemän maalia, kun PK-35 nousi liigakarsintojen kautta Veikkausliigaan. Mateo teki pääsarjadebyyttinsä huhtikuussa 2016 HIFK:ta vastaan.


title: Raimo Jokisalmi

text: Raimo Juhani Jokisalmi (s. 29. joulukuuta 1947 Kiuruvesi) on suomalainen muusikko, toimittaja ja kirjailija.


title: Raimo Jokisalmi

text: Jokisalmen vanhemmat olivat maanviljelijä Toivo Jokisalmi ja emäntä Hilma Jokisalmi o.s. Huuskonen. Hän asunut Iisalmessa 1975–2001 ja Kiuruvedellä vuodesta 2001 alkaen.


title: Raimo Jokisalmi

text: Jokisalmi hankki ensimmäisen haitarinsa 1964 ja vuonna 1968 hän perusti oman yhtyeen nimeltä "Raimo Salmen yhtye". Yhtye teki esiintymiskeikkoja vuoteen 1972 saakka jolloin Jokisalmi ryhtyi ammattimaiseksi ravintolamuusikoksi instrumentteinaan haitari ja vuodesta 1973 alkaen myös sähköurut. Jokisalmi toimi ravintolamuusikkona aina 1980-luvun alkuun saakka ja tämän jälkeenkin hän on jatkanut esiintymistä eri yhtyeissä.


title: Raimo Jokisalmi

text: Jokisalmi on toiminut vuodesta 1983 alkaen kansalaisopiston tuntiopettajana ja vuodesta 1984 alkaen hän on ollut myös freelance-toimittajana eri lehdissä. Jokisalmi on julkaissut useita kirjoja. Hän on muun muassa tutkinut kirjailija Kalle Päätalon Iijoki-sarjan teosten tapahtumien ja henkilöiden taustoja kirjassaan "Jokijärven rannalta : tuokiokuvia Päätalon Iijoki-sarjan vaiheilta".


title: Vihollinen

text: Vihollinen on vihamies tai vastustaja, henkilö, joka on vihan, kaunan tai vihamielisyyden kohteena. Myös valtiota tai kansaa voidaan kutsua viholliseksi, jos siihen ollaan vihamielisessä suhteessa tai sitä vastaan soditaan. Viholliseksi voidaan lisäksi kutsua jotain tuhoisasti vaikuttava tekijää, esimerkiksi ”Kuivuus on Afrikan pahimpia vihollisia”.


title: Falangi (täsmennyssivu)

text: Falangi voi tarkoittaa ainakin seuraavia:


title: Al-Bahr al-Ahmar (Egypti)

text: Al-Bahr al-Ahmar (, "Muḥāfaẓat el Baḥr el Aḥmar") on yksi Egyptin kuvernoraateista. Se sijaitsee Niilin ja Punaisenmeren välissä maan kaakkoisosassa. Kuvernoraatin pääkaupunki on Hurghada. Alueen pinta-ala on 203 685 km².


title: Siestijärvi

text: Siestijärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Siestijärvi on osa Kyrösjärven lähialuetta.


title: Siestijärvi

text: Järvi on 400 metriä pitkä, 150 metriä leveä ja sen pinta-ala on 3,8 hehtaaria. Järvi sijaitsee maaston painaumassa ja on kahden välissä. Siihen laskee kaksi pelto- ja metsäojaa. Järven laskuoja lähtee sen itäpäästä ja se yhtyy parin sadan metrin päässä valtaojaan, joka laskee 900 metrin päässä Kyrösjärven Kelminselässä olevaan Anjalanperään. Järvelle on rakennettu vain yksi vapaa-ajan asunto. Sinne pääsee järven ohi kulkevalta kylätieltä, joka erkanee Kilvakkalassa seututieltä 261.


title: Kotkatjärvi (Ikaalinen)

text: Kotkatjärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kotkatjärvi on osa Kyrösjärven lähialuetta.


title: Kotkatjärvi (Ikaalinen)

text: Järvi on 400 metriä pitkä, alle 100 metriä leveä ja sen pinta-ala on 2,1 hehtaaria. Järven rannat ovat avosuota, joka rajautuu vain rantojen läheisyyteen. Ympäröivistä metsistä laskee järveen metsä- ja suo-ojia. Sen laskuoja lähteen pohjoispäästä ja se laskee 1,8 kilometriä Kyrösjärven Kelminselässä olevaan Kotkatpohjaan. Järvi on rakentamaton ja sen ohi kulkee metsäautotie, jolle pääsee Ikaalisten keskustasta ja valtatieltä 3.


title: Paavo Kainulainen

text: Paavo Kainulainen (6. huhtikuuta 1924 Sonkajärvi – 11. lokakuuta 1982 Trelleborg, Ruotsi) oli suomalainen toimittaja ja kirjailija. Hän käytti nimimerkkejä "Pura" ja "Uutelan Ville".


title: Paavo Kainulainen

text: Kainulaisen vanhemmat olivat maanviljelijä Otto Kainulainen ja emäntä Hanna Huttunen. Hän kävi Seppälän maanmieskoulun.


title: Paavo Kainulainen

text: Kainulaisen seikkalukirja "Orinoco" kertoi hänen vuonna 1949 tekemästään seitsemän kuukautta kestäneestä kalastusmatkasta Venezuelan Orinoco-joelle.


title: Siilon saaga

text: Siilon saaga on Hugh Howeyn kirjoittama trilogia. Kirjasarja kuvaa post-apokalyptista maailmaa, jossa ihmiset asuvat maan alla valtavassa siilossa, koska ilma on maan päällä myrkyllistä hengittää. Elämä siilossa on tarkasti kontrolloitua, ja se on jaettu eri osastoihin, joilla kullakin on oma tehtävänsä siilon ylläpitämisessä. Myös ihmiset on jaettu eri luokkiin tehtäviensä perusteella. Syntyvyyttä säännöstellään arpajaisilla, ainoastaan voittoarvan lunastaneet saavat luvan hankkia lapsia.


title: Siilon saaga

text: Siilo-saagan ensimmäinen osa "Siilo" kuvaa tiukan hierarkkista ja säännöllistä elämää maanalaisessa siilossa, jossa ihmiset elävät turvassa myrkylliseltä ulkomaailmalta. Kaikki kuitenkin muuttuu, kun seriffi Holston päättää vapaaehtoisesti alistua puhdistustuomioon ja mennä ulos kuolemaan. Uudeksi seriffiksi valitaan Juliette Nichols, joka alkaa pian esittää kiusallisia kysymyksiä.


title: Siilon saaga

text: Kirjasarjan toinen osa "Siirros" kuvaa Siilossa esitellyn maailman alkuvaiheita. Yhdysvaltain nuori kongressiedustaja Donald Keene saa tehtäväkseen valvoa jättimäistä maanalaista rakennushanketta, ja sen todellinen tarkoitus alkaa vähitellen selvitä hänelle. Keene aikoo paljastaa siilon salaisuuden, mutta joutuu maksamaan aikeistaan kalliin hinnan.


title: Siilon saaga

text: Kolmas osa "Kohtalo" jatkaa siitä mihin ensimmäinen osa jäi. Siilon maailmassa on herännyt kapinahenki, joka johtaa peruuttamattomiin ja mullistaviin asioihin. Sarjan päätösosa kutoo kahden ensimmäisen kirjan tapahtumat ja henkilöt toisiinsa.


title: Siilon saaga

text: Tarina kerrotaan aluksi siilon seriffin Holstonin näkökulmasta. Hän on menettänyt vuosia sitten vaimonsa. Seriffi ilmoittaa haluavansa ulos, mikä merkitsee rangaistusta, puhdistustehtävää. Holston lähetetään ulos tappavaan ulkomaailmaan ja hänen täytyy puhdistaa ulkoa kuvaa välittävien kameroiden linssit. Holstonin suojapuku hajoaa nopeasti ulkoilmassa ja hän kuolee, kuten kaikki edellisetkin puhdistajat.


title: Siilon saaga

text: Siilon pormestari Jahns ja apulaisseriffi Marnes joutuvat puhdistustuomion jälkeen valitsemaan seuraajan Holstonille. Marnesin suosituksesta he päättävät valita uudeksi seriffiksi Juliette Nicholsin, neuvokkaan koneosaston mekaanikon. Vaikutusvaltaisen IT-osaston johtajalla Bernardilla on kuitenkin oma ehdokas jo valmiina: Peter Billings. Jahns ei silti taivu, ja Juliette valitaan seriffiksi. Mutta sitten asiat saavat uuden käänteen, kun pormestari myrkytetään ja epätoivoinen Marnes tekee itsemurhan. Bernardista tulee siilon väliaikainen johtaja.


title: Siilon saaga

text: Tuore seriffi Juliette alkaa uhmata auktoriteetteja ja kyseenalaistaa vallitsevat totuudet. Hän saa selville, että puhdistustuomion saaneiden kypärä näyttää heille muokattua kuvaa ulkomaailmasta ja suojapuvut tehdään tarkoituksella liian heikoiksi. Rangaistuksena uppiniskaisuudestaan Juliettekin saa puhdistustuomion. Kukaan ei ole koskaan palannut ulkoa elävänä. Mutta Juliettella on ystäviä, jotka eivät jätä häntä pulaan. Koneosaston Walker ja varusteosaston väki tekevät Juliettelle puvun, joka on aiempia huomattavasti kestävämpi.


title: Siilon saaga

text: Julietten ja IT-osaston Lukasin välille on tällä välin syntynyt romanttinen suhde. Samaan aikaan Bernard alkaa koulia Lukasista seuraajaansa. Lukas saa tietää salaisuuden: he eivät ole yksin maailmassa. Heidän siilonsa, numero 18, on vain yksi lukuisten joukossa. Elämä maan päällä on tuhottu tietoisesti, ja siiloissa elävien on tarkoitus asuttaa maa uudelleen, kun ilma on jälleen puhdasta hengittää.


title: Siilon saaga

text: Julietten tuomio pannaan täytäntöön, mutta uuden kestävän suojapukunsa turvin hän pystyy kävelemään viereisen siilon oviaukolle. Se on siilo 17, jossa on tapahtunut kapina tai jokin muu mullistus, sillä ilmalukolle johtava luiska on täynnä ruumiita. Juliette onnistuu pääsemään sisään siiloon ja löytää sieltä yksinäisen asukin, jolle hän antaa nimen Solo. Solo on asunut rappeutuneessa siilossa yksin vuosikausia. Mutta Solo ei olekaan ainut eloonjäänyt, sillä Solo ja Juliette löytävät siilon alakerroksista lapsijoukon.


title: Siilon saaga

text: Sillä välin siilossa 18 puhkeaa kapina, jota johtavat kone- ja varusteosasto. IT-osasto kuitenkin tukahduttaa kapinan julmasti. Bernard nimittää uudeksi seriffiksi Peter Billingsin.


title: Siilon saaga

text: Pian Juliette ja Lukas pystyvät puhumaan toisilleen radiolla, sillä jokaisessa siilossa on salainen kammio IT-osaston alapuolella, jossa on yhteydenpitovälineet. Mutta Bernard saa selville Lukasin petoksen, ja Lukas saa nyt vuorostaan puhdistustuomion. Juliette päättää mennä Lukasia vastaan ja pelastaa hänet siiloon 17. Juliette osaa nyt valmistaa suojavarusteet, joilla pelastus onnistuu.


title: Siilon saaga

text: Lukas ja uusi seriffi Peter kääntyvät kuitenkin yllättäen Bernardia vastaan. Bernard on lipsauttanut, että hän tappoi pormestari Jahnsin. Bernard saakin tuomion Lukasin sijasta. Tuomio pannaan täytäntöön. Kun ovi ulos avautuu, Juliette tulee suojapeitto mukanaan ilmalukkoon, ja kohtaa siellä yllätyksekseen Bernardin. Bernard kuolee ilmalukon puhdistusliekkeihin, mutta Juliette selviää. Juliette valitaan siilo 18:n pormestariksi ja hän alkaa pohtia, miten voisi pelastaa Solon ja lapset naapurisiilosta.


title: Siilon saaga

text: Juliette on nyt siilon 18 pormestari ja hän pyrkii pelastaman Solon ja lapset rappeutuneesta naapurisiilo 17:stä. Juliette pyytää koneosaston väkeä puhkaisemaan alimman tason seinän. He onnistuvat siinä ja pääsevät siilojen välissä olevaan valtavaan holviin, jossa odottavat jättimäiset kaivurit, joilla siilojen kaivannot on alun perin rakennettu. Koneosasto saa kaivurit toimimaan ja pystyy lopulta puhkaisemaan reiän siiloon 17. Juliette suunnittelee samalla hyökkäystä siiloon numero 1, sillä hän pitää heitä syyllisinä kaikkiin onnettomuuksiinsa. Lukas ja Juliette keskustelevat säännöllisesti siilon 1 kanssa.


title: Siilon saaga

text: Erityisesti Juliette vihaa ykkössiilon Donaldia ja uskoo tämän olevan vastuussa koko projektin johdosta. Donald ei kuitenkaan ole kaiken takana, vaan on vain esiintynyt projektin johtajana. Todellisuudessa Donald aikoo tehdä siiloprojektista lopun ja vapauttaa kaikki siilot tavalla tai toisella. Donald on herättänyt salaa sisarensa Charlotten kryounesta, sillä hän tarvitsee apua ulkomaailman tutkimisessa. Donald on vähitellen kuolemassa, koska hän on käynyt myrkyllisessä ulkomaailmassa, ja pienet nanokoneet kalvavat vähitellen hänen sisuksiaan. Yhdessä Donald ja Charlotte saavat lennokkien välittämistä tiedoista selville, että vaarallinen nanokoneiden pilvi ulottuu vain lyhyen matkan päähän siiloista ja kauempana pitäisi olla puhdasta ilmaa.


title: Siilon saaga

text: Paljastuu, että aiemmin useat muutkin siilot ovat kapinoineet, ja ne on ”ajettu alas”, tuhottu kaasuttamalla siiloihin tappavia nanokoneita. Mutta yksi kapinallisista siiloista – siilo numero 40 – on pystynyt välttämään tämän kohtalon, ja se on onnistunut katkaisemaan kaikki yhteydet siiloon 1. Sen ympärillä on myös muita mykkiä siiloja. Niiden lopullista kohtaloa ei tiedetä.


title: Siilon saaga

text: Sitten käy ilmi, että projektin todellinen johtaja Thurman ei olekaan kuollut, kuten Donald on luullut. Hän oli ampunut aiemmin Thurmanin tämän kryokapseliin, mutta kapselin nanokoneet paransivat Thurmanin. Thurman saa Donaldin kiinni ja käskee kaasuttaa siilon 18. Siilossa 18 syntyy paniikki, ja osa sen asukkaista yrittää ulos pakokauhun vallassa, osa taas ryntää alatasoille. Lukas jää loukkuun IT-osastolle ja varoittaa ennen kuolemaansa Juliettea radion välityksellä. Juliette ja pieni joukko ihmisiä pääsee pakoon siilojen väliseen holviin ja pakenee siiloon 17. Sen jälkeen he sulkevat aukon.


title: Siilon saaga

text: Sillä välin Charlotte saa radiolla yhteyden Julietteen. Charlotte on nyt yksin, sillä Thurman pitää Donaldia vankina. Charlotte kertoo Juliettelle, että kaivureiden tarkoituksena on kaivautua kehään sijoitettujen siilojen keskipisteeseen, myrkyllisen pilven ulottumattomiin. Mutta sitten turvamies Darcy löytää Charlotten piilopaikan. Charlotte kertoo kuitenkin Darcylle projektin päämäärästä ja saa uuden liittolaisen.


title: Siilon saaga

text: Silo 17 on samaan aikaan kaaoksen vallassa, ja omituinen uskonlahko alkaa terrorisoida muita ja kaappaa yhden siilo 17:n lapsista. Lopulta Solo pelastaa lapsen. Juliette kehittää uuden pelastussuunnitelman. Hän päättää, että eloonjääneiden on kuljettava keskuspisteeseen myrkkypilven läpi. Sitä varten on tehtävä uusia kestäviä suojapukuja.


title: Siilon saaga

text: Charlotte ja Darcy onnistuvat vapauttamaan Donaldin. Donald aikoo lakkauttaa ykkössiilon räjäyttämällä pommin reaktorisalissa. Charlotte uskoo, että Donaldin on tarkoitus laukaista pommi kaukolaukaisimella, mutta Donald paljastaa viime hetkellä, että hän vie pommin paikoilleen itse ja kuolee sen räjähtäessä. Donald luikahtaa hissiin, eikä Charlotte voi estää häntä. Sitten Charlotten ja Darcyn kimppuun hyökätään ja Darcy haavoittuu kuolettavasti. Charlotte onnistuu kuitenkin pakenemaan. Donald pääsee reaktorisaliin, mutta Thurmann ja turvamiehet tavoittavat hänet ennen kuin hän ehtii virittää pommin. Thurmann ampuu Donaldia. Tämä kaatuu, mutta kun Thurmann lähestyy, hän ampuu pommia. Se räjähtää ja koko siilo 1 tuhoutuu jättäen jälkeensä vain suuren kraatterin.


title: Siilon saaga

text: Juliette ja muut eloonjääneet onnistuvat kulkemaan myrkkypilven läpi ja saapuvat rakennukselle, jonka Charlotte on kuvannut. Se osoittautuu suureksi varastorakennukseksi, jossa on eri kasvien siemeniä sekä telttoja, työkaluja ja muita tarvikkeita, joiden avulla he voivat aloittaa uuden elämän. Pian he näkevät Charlotten, joka on selvinnyt siilo ykkösen tuhosta. Hän tulee myrkkypilven läpi suojapuvussa. Charlotte hyväksytään yhteisön jäseneksi. Osa haluaisi jäädä asumaan varaston lähelle, mutta yhteisö päättää lähteä kohti rannikkoa. Raskaita menetyksiä kokenut Juliette tuntee itsensä väsyneeksi, ja Solo näyttäisi kohoavan eloonjääneiden uudeksi johtajaksi.


title: Miikka Häkkinen

text: Miikka Häkkinen (s. 18. maaliskuuta 1984 Helsinki) on suomalainen jalkapallomaalivahti, joka edustaa Kakkosessa pelaavaa Käpylän Palloa.


title: Miikka Häkkinen

text: Häkkinen on Helsingin Jalkapalloklubin kasvatti. Kausina 2003 ja 2004 hän pelasi HJK:n A-junioreissa ja Kakkosessa yhteistyöseura FCK Salamoissa. Kaudeksi 2005 Häkkinen siirtyi Ykkösessä pelanneeseen FC Honkaan. Hän ei kuitenkaan päässyt pelaamaan sarjaotteluissa ja vietti osan kaudesta lainalla Kakkosessa FCK Salamoiden riveissä. Vuonna 2006 hän teki sopimuksen saman sarjatason Käpylän Palloon. KäPa nousi Ykköseen kaudeksi 2008 ja Häkkinen teki ensiesiintymisensä toiseksi korkeimmalla sarjatasolla. Kaudesta 2009 lähtien Häkkinen on edustanut PK-35 Vantaata. Hän on pelannut joukkueessa kaikkiaan seitsemän kautta Ykkösessä ja kauden 2015 päätteeksi oli nostamassa sitä Veikkausliigaan voittamalla FC KTP:n liigakarsinnassa.


title: Miikka Häkkinen

text: Häkkinen on toiminut vuodesta 2009 lähtien Helsinki Cupin turnausassistenttina.


title: Irpinian–Basilicatan maanjäristys 1694

text: Irpinian–Basilicatan maanjäristys tapahtui 8. syyskuuta 1694 silloisessa Napolin kuningaskunnassa, joka on nykyään Italiaa. Se tuhosi täysin 14 kaupunkia ja useita muita kärsi pienempiä vahinkoja. Kuolonuhreja oli ainakin 6 000.


title: Marcos Llorente

text: Marcos Llorente Moreno (s. 30. tammikuuta 1995 Madrid, Espanja) on espanjalainen jalkapalloilija, joka edustaa espanjalaista Real Madridia. Pelipaikaltaan hän on keskikenttäpelaaja.


title: Marcos Llorente

text: Llorente on todellisesta jalkapalloperheestä, kun hänen isänsä Paco ja isosetänsä Francisco Gento sekä isoisänsä Ramón Grosso olivat myös jalkapalloilijoita. Heistä kaikki edustivat uransa aikana Real Madridia.


title: Marcos Llorente

text: Llorente liittyi Real Madridin nuorisoakatemiaan vuonna 2008 ollessaan 13-vuotias. Vakuuttavien esitysten jälkeen, hänet nostettiin kesällä 2014 seuran reservijoukkueeseen.


title: Marcos Llorente

text: Hän pelasi ensimmäisen ottelunsa reservijoukkueessa 24. elokuuta 2014 vieraskentällä Atlético Madridin reservijoukkuetta vastaan. Hän pelasi kauden 2014–2015 aikana yhteensä 25 ottelua.


title: Marcos Llorente

text: Kesän 2015 Llorente oli mukana edustusjoukkueen harjoituskaudella ja pääsi pelaamaan otteluissa otteluissa Manchester Cityä, Internazionalea ja Vålerengaa vastaan. Virallisen ensiesiintymisensä edustusjoukkueessa hän teki 17. lokakuuta 2015 ottelussa Levantea vastaan.


title: The Gamechangers

text: The Gamechangers on BBC:n tuottama dokumenttielokuva joka kertoo Grand Theft Auto -pelisarjan kehityksestä ja pelisarjaan liittyvistä oikeustapauksista.


title: Ed Kastelic

text: Edward Kastelic (s. 29. tammikuuta 1964 Toronto, Ontario, Kanada) on entinen kadalais-slovenialainen jääkiekkoilija. Kastelic pelasi urallaan 220 ottelu NHL:ssä edustaen Washington Capitalsia ja Hartford Whalersia. Kastelic muistetaan fyysisenä pelaajana, joka tappeli useasti uransa aikana.


title: Shangluo

text: Shangluo (, pinyin: Shāngluò Shì) on prefektuuritason kaupunki Kiinan Shaanxin maakunnan kaakkoisosassa. Kaupungin keskusta sijaitsee linnuntietä noin 110 kilometriä maakunnan pääkaupunki Xi'anista kaakkoon. Prefektuurin pinta-ala on 19 292 neliökilometriä ja väkiluku 2,34 miljoonaa (2010).


title: Shangluo

text: Piirikuntatasolla prefektuuri jaetaan 7 osaan seuraavasti:


title: Vähä Särkijärvi (Ikaalinen)

text: Vähä Särkijärvi on Pirkanmaalla Ikaalisissa Särkiperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Vähä Särkijärvi on osa Kyrösjärven lähialuetta.


title: Vähä Särkijärvi (Ikaalinen)

text: Vähä Särkijärvi on lähes umpeen soistunut järvi, jonka suoalueen pituus on 600 metriä ja leveys 350 metriä. Avoveden pituus on 300 metriä, leveys 200 metriä ja sen pinta-ala on 8,6 hehtaaria. Suoalueelle laskee ympäröivistä metsistä suo-ojia. Läheisiltä kolmelta maatilalta on osa pelloista muutettu niityiksi ja myös niiltä laskee muutama oja suohon. Järven laskuoja lähtee etelään kaivettua ojaa myöten ja seuraa 9 kilometriä valtaojaa myöten Kyrösjärven Kovelahteen. Ojan nimi on alajuoksulla Tuhkurinoja. Ojan varrella sijaitsee noin 2 kilometriä Vähä Särkijärvestä alaspäin Iso Särkijärvi, jonka nykyinen situus on vain 100 metriä. Vähä särkijärven rannalla ei ole rakennuksia.


title: Vähä Särkijärvi (Ikaalinen)

text: Ikaalisten pitäjänkartassa Vähä Särkijärvi on piirretty erimuotoiseksi kuin se on nykyisissä kartoissa. Pitäjänkartassa järvi on iso ja siinä se on muodoltaan kuin taivutettu makkara. Järven muoto muistuttaa nykyjärveä ympäröivää suota, joka on samalla tavalla taipuneen muotoinen. Nykykjärvi on sen sijaa aivan erimuotoinen. Järven vedenpintaa on ilmeisesti laskettu jossakin vaiheessa. Yksi vaihtoehto on, että se laskettiin samalla kertaa Iso Särkijärven kanssa.


title: Taivallahti (Ikaalinen)

text: Taivallahti on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Taivallahti on osa Kyrösjärven lähialuetta.


title: Taivallahti (Ikaalinen)

text: Järvi on 950 metriä pitkä, 250 metriä leveä ja sen pinta-ala on 13 hehtaaria. Se sijaitsee pelto- ja metsämaastossa olevassa laaksossa ja se on yhteydessä Kyrösjärveen yhdystien 13259 alla olevan kapeikon kautta. Kapeikkoa voidaan luonnehtia salmeksi, sillä järvi oli ennen 1800-luvulla suoritettuja järvenlaskuja Kyrösjärven lahti. Siihen laskee kaksi ojaa. Rannan tuntumassa on kiinteitä tiloja ja toistakymmentä vapaa-ajan asuntoa. Niille johtaa yksityiset tiet, joille pääsee yhdystieltä. Valtatie 3 ohittaa alueen 1,5 kilometrin päässä. Järvi on luodattu ja sen suurin syvyys on noin 5 metriä.


title: Thure Lindhardt

text: Thure Frank Lindhardt (s. 24. joulukuuta 1974 Kööpenhamina) on tanskalainen näyttelijä, joka on esiintynyt teatterissa, elokuvissa ja televisiossa. Hän opiskeli näyttelijäntyötä Odensen teatterikoulussa ja valmistui sieltä vuonna 1998.


title: Thure Lindhardt

text: Thure Lindhardtin vanhemmat ovat pappiskoulun rehtori Mogens Lindhardt ja ylilääkäri Anne Lindhardt. Thure kasvoi Roskildessa ja haaveili jo nuorena näyttelijänurasta, ja hän sai sivuroolin 12-vuotiaana Billie Augustin elokuvasta "Pelle Valloittaja".


title: Thure Lindhardt

text: Teatterilavalla Lindhardt on nähty muun muassa näytelmissä "Shopping and Fucking" (vuoden 1998 produktio Kööpenhaminassa), "Antonius ja Kleopatra" (Tanskan kuninkaallinen teatteri) ja "Kamelianainen" (vuoden 2000 produktio Gladsaxen teatterissa).


title: Thure Lindhardt

text: Elokuvanäyttelijänä Lindhardt teki läpimurtonsa Kaspar Rostrupin draamassa "Her i nærheden" (2000), jossa hän esitti autistista Briania. Sivurooli elokuvassa "Nordkraft" (2005) palkittiin Robert-palkinnolla. Myöhempiä merkittäviä roolitöitä ovat olleet historiallinen vastarintadraama "Liekki ja sitruuna" (2008) ja komedia "Blå mænd" (2008) sekä kansainvälisistä tuotannoista "Enkelit ja demonit" (2009), "Eddie: The Sleepwalking Cannibal" (2012) ja "3096 päivää" (2013). Lisäksi hän on esiintynyt televisiorooleissa vuodesta 1998 lähtien, tunnetumpina sarjat "Blekingegade" (2009–2010), "Borgiat, maan ja taivaan valtiaat" (2011–2013), "The Spiral" (2012) ja "Silta" (2015–).


title: Shanghain kuuden tunnin ajo 2015

text: Shanghain 6 tunnin ajo 2015 oli FIA WEC sarjan kauden seitsemäs osakilpailu joka ajettiin Kiinan, Shanghaissa 30.10-1.11.2015.


title: Shanghain kuuden tunnin ajo 2015

text: LMP1-pääluokan paalun nappasi Nr. 17 Porsche kolmikko Mark Webber, Brendon Hartley ja Timo Bernhard Porsche 919 Hybridillä. Nopeimman kierroksen veti Hartley. LMP2-luokassa paalupaikalle ajoi Nr. 26 G-Drive Racing kolmikko Roman Rusinov, Julien Canal ja Sam Bird.


title: Shanghain kuuden tunnin ajo 2015

text: GTE Pro -luokan paalupaikan nappasivat Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 98 Aston Martin Racing kolmikko Paul Dalla Lana, Pedro Lamy ja Mathias Lauda


title: Shanghain kuuden tunnin ajo 2015

text: Shanghain kisa käytiin pääosin sateella. Kilpailun lähdössä Audi Nr. 7 osui radan seitsemännessä mutkassa Porschen Nr. 18 autoon joka pyörähti osuman seurauksena. Kilpailun viimeisillä kierroksilla Rebellion Racingin Nr. 12 pyörähti radan kymmenennessä mutkassa ja rikkoi autoaan. Tämän seurauksena radalle tuli hetkellisesti "FCY" eli koko radan keltaiset liput. Kilpailun joutuivat keskeyttämään ainoastaan kolme autokuntaa.


title: Shanghain kuuden tunnin ajo 2015

text: LMP1-pääluokassa Porsche varmisti valmistajien mestaruutensa voitettuaan neljännen kisan peräkkäin. Voittoon Porsche 919 Hybrid -autonsa piiskasi paalulta startannut kolmikko Mark Webber, Timo Bernhard ja Brendon Hartley.


title: Shanghain kuuden tunnin ajo 2015

text: LMP2-luokan voittoon paahtasivat Nr. 36 Signatech Alpine kolmikko Nelson Panciatici, Paul-Loup Chatin ja Tom Dillmann. Kyseiselle autokunnalle voitto oli kauden ensimmäinen. Toiseksi sijoittui luokkaa johtava Nr. 26 G-Drive Racing joka kasvatti pistejohtoaan toisena olevaan Nr. 47 KCMG -autokuntaan nähden 16 pisteeseen.


title: Shanghain kuuden tunnin ajo 2015

text: GTE Pro-luokassa voittoon ajoi Porsche Nr. 91 kaksikko Richard Lietz ja Michael Christensen, ja näin Lietz kasvatti pistejohtoaan ennen kauden viimeistä Bahrainin osakilpailua. Vilander ja Bruni starttasivat luokan paalupaikalta, mutta joutuivat taistelemaan rajusti päästäkseen kakkossijalla maaliin. Vilander ajoi ennätykselliset neljä tuntia ja 21 minuuttia putkeen. Ferrari säilytti johtopaikkansa valmistajien sarjassa. GTE AM-luokan voitti Nr. 83 Ferrari kolmikko François Perrodo, Emmanuel Collard ja Rui Águas. Voiton ansiosta he säilyttivät mahdollisuutensa mestaruuteen Nr. 72 SMP Racingiin nähden joka jäi kilpailussa kolmanneksi.


title: Tanqueray

text: Tanqueray on brittiläisen Diageon valmistama ginimerkki. Englantilaisesta alkuperästään huolimatta sen valmistus tapahtuu nykyään Skotlannissa. Tanqueray on "London dry gin", sen alkuperästä ja tislaustavasta johtuen. Se on kahdesti tislattua ja mausteyrtit on lisätty jälkimmäisessä tislauksessa. Valmistusresepti on tarkoin varjeltu salaisuus, mutta sen tiedetään sisältävän ainakin katajanmarjaa, korianteria ja väinönputken juurta. Charles Tanqueray aloitti ginin tislaamisen Bloomsburyssa Lontoossa vuonna 1830. Tuotantolaitokset vaurioituivat pahoin 1940-luvulla toisen maailmansodan aikana useissa saksalaisten suorittamissa lentopommituksissa. Ehjänä selvinnyt laitteisto siirrettiin Cameron Bridgen kylään Skotlantiin.


title: Fujin 6 tunnin ajo 2015

text: Fujin 6 tunnin ajo 2015 oli FIA WEC sarjan kauden 2015 kuudes osakilpailu, joka ajettiin Japanin, Fujissa 9.–11. lokakuuta 2015.


title: Fujin 6 tunnin ajo 2015

text: LMP1-pääluokan paalun nappasi Nr. 17 Porsche. Kärkitulos syntyi Timo Bernhardin ja Mark Webberin vedoilla. Nopein kierros meni Webberin nimiin. Toisen Porschen eturiviin toivat Romain Dumas ja Marc Lieb. LMP2-luokassa paalupaikalle ajoi Nr. 26 Ligier JS P2 kolmikko Roman Rusinov, Julien Canal ja Sam Bird.


title: Fujin 6 tunnin ajo 2015

text: GTE Pro -luokan paalupaikan nappasivat Nr. 71 AF Corse -tiimin Ferrari juniorikaksikko Davide Rigon ja James Calado. Rigonille ja Caladolle paalu oli uran ensimmäinen. Toisen ruutuun ajoi Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 72 Ferrari F458 kolmikko Viktor Šajtar, Andrea Bertolini ja Aleksei Basov.


title: Fujin 6 tunnin ajo 2015

text: LMP1-pääluokan voittoon ajoi Porschen kolmikko Mark Webber, Brendon Hartley ja Timo Bernhard. Trio sai kauden kolmannen voittonsa viime hetkellä annetun tallimääräyksen myötä. Kisaa puolella minuutilla johtanut Neel Jani hidasti ja Bernhard ajoi voittajana maaliin. Samalla Porschen voittajakolmikko siirtyi sarjajohtoon pisteen erolla ennen Marcel Fässleriä, Andre Lottereriä ja Benoît Tréluyeriä.


title: Fujin 6 tunnin ajo 2015

text: LMP2-luokan voittoon ajoivat Nr. 26 Ligier JS P2 kolmikko Roman Rusinov, Julien Canal ja Sam Bird.


title: Fujin 6 tunnin ajo 2015

text: GTE Pro-luokassa voittoon ajoi Nr. 51 AF Corse -tiimin Ferrari Gianmaria Bruni ja Toni Vilander. Kokenut kaksikko hyödynsi taktista pelisilmää ja ajoi kuuden tunnin kisasta peräti 3,5 tunnin jakson yhdellä sadekelin rengassetillä. Ensimmäinen täysosuma tuli keväällä Silverstonessa. GTE AM -luokan voitti Nr. 77 Porsche 911 RSR kolmikko Patrick Dempsey, Patrick Long ja Marco Seefried.


title: Promised Land

text: Promised Land voi tarkoittaa ainakin seuraavia:


title: Toriitti

text: Toriitti, (Th,U)SiO, on harvinainen silikaattimineraali, joka sisältää toriumia ja uraania. Alkuaine torium löydettiin alkujaan tästä mineraalista, joka sai nimensä alkuaineen mukaan. Toriittia löysi ensimmäisenä 1828 Løvøyan saarelta, Norjasta, pappi ja mineralogi Hans Morten Thrane Esmark. Ruotsalainen kemisti Jöns Jacob Berzelius tunnisti Esmarkin löytämästä kivestä uuden alkuaineen, toriumin. Toriitin kidejärjestelmä on tetragonaalinen kuten zirkonin, mutta myös monokliininen ThSiO-muunnos on olemassa ja tunnetaan nimellä huttoniitti. Toriitti on lähes aina radioaktiivista.


title: Toriitti

text: Toriittinäytteitä löytyy useimmiten magmakivistä kuten pegmatiitista, sekä vulkaniitistä ja joistain metamorfisista kivilajeista. Se esiintyy pieninä rakeina hiekassa, suuret kiteet ovat harvinaisia. Toriittia löytyy usein samoista paikoista kuin zirkonia, monatsiittia, gadoliniittia, fergusoniittia, uraniniittia, ja yttrialiittia.


title: Toriitti

text: Toriitti on tärkeä malmi uraanille. Toriitin muunnos, jota usein kutsutaan "uranotoriitiksi", sisältää erityisesti paljon uraania ja sitä louhitaan Bancroftissa, Kanadan Ontariossa. Muita toriitin muotoja ovat "orangiitti", oranssin värinen variantti, ja "kalsiotoriitti", epäpuhdas muoto jossa on hivenmääriä kalsiumia.


title: Toriitti

text: Toriitti on metamiktaattinen mineraali, eli sen radioaktiivisuus muuttaa kiteiden rakennetta. Koska sen koostumus vaihtelee, mineraalin ominaispaino vaihtelee välillä 6,6–7,2 g/cm. Mohsin kovuus on 4,5–5,0 ja mineraalin kiilto on tyypillisesti lasimainen tai pihkamainen. Toriitti on normaalisti mustaa, mutta myös tumman ruskeita, oransseja, kellertäviä ja tumman vihreitä muotoja on tavattu.


Circuit of the Americasin kuuden tunnin ajo 2015 oli FIA WEC -sarjan kauden 2015 viides osakilpailu, joka ajettiin Yhdysvalloissa, Circuit of the Americasin radalla 19. syyskuuta 2015.


title: Circuit of the Americasin kuuden tunnin ajo 2015

text: LMP1:n nopeimman kierroksen teki Porschen sveitsiläiskuski Neel Jani. Hän ajoi yhdessä Romain Dumasin ja Marc Liebin kanssa. Edellisen paalupaikan ottanut Porsche-trio Mark Webber, Timo Bernhard ja Brendon Hartley hävisi nyt 0,164 sekuntia. LMP2-luokassa paalupaikalle ajoi Nr. 47 Oreca 05 -kolmikko Matthew Howson, Richard Bradley ja Nicolas Lapierre.


text: GTE Pro -luokan paalupaikan ottivat Nr. Aston Martinin kaksikko Richie Stanaway ja Fernando Rees. Nr. 51 AF Corse -tiimin Ferrari Gianmaria Bruni ja Toni Vilander jäivät kuudenneksi. GTE AM -luokan paalulle ajoi Nr. 77 Porsche 911 RSR kolmikko Patrick Dempsey, Patrick Long ja Marco Seefried.


text: LMP1-pääluokassa täysosuman nappasi Porschen kolmikko Mark Webber, Timo Bernhard ja Brendon Hartley, vaikka ryhmä kärsi minuutin stop-and-go -rangaistuksen kisassa sääntöjenvastaisesta varikkotoiminnasta. Audi miehitti sitten kaksi muuta koroketta palkintopallilla, kun toiseksi ajoi trio Andre Lotterer, Benoit Treluyer ja Marcel Fässler, ja kolmanneksi puolestaan Loïc Duval, Oliver Jarvis ja Lucas di Grassi.


text: GTE Pro-luokassa voittoon ajoi Nr. 91 Porsche 911 RSR kaksikko Richard Lietz ja Michael Christensen. Nr. 51 AF Corse -tiimin Ferrari Gianmaria Bruni ja Toni Vilander sijoittuivat seitsemänneksi kärsittyään tekniikkamurheista ja menettäen varman palkintosijoituksen. GTE AM -luokan voitti Nr. 72 Ferrari F458 kolmikko Victor Shaytar, Andrea Bertolini ja Aleksey Basov.


title: JibJab

text: JibJab on yhdysvaltalainen verkkosivusto. JibJab perustettiin vuonna 1999 ja sen perustajat ovat Evan Spiridellis ja Gregg Spiridellis. Jibjabissa pystyy tekemään video E-kortteja joissa on hahmoja joille pystyy laittamaan omia päitään.


title: Todistettavasti syyllinen (2. tuotantokausi)

text: Televisiosarjan Todistettavasti syyllinen toinen tuotantokausi alkoi Yhdysvalloissa 3. lokakuuta 2004 ja päättyi 22. toukokuuta 2005. Suomessa se alkoi heti ensimmäisen kauden päätyttyä 20. huhtikuuta 2005.


text: Edellisen kauden tavoin myös tämä kausi sisältää 23 jaksoa.


title: Tongchuan

text: Tongchuan (, pinyin: Tóngchuān Shì) on prefektuuritason kaupunki Kiinan Shaanxin maakunnan keskiosassa. Kaupungin keskusta sijaitsee linnuntietä noin 62 kilometriä maakunnan pääkaupunki Xi'anista pohjoiseen. Prefektuurin pinta-ala on 3 882 neliökilometriä ja väkiluku 834 437 (2010).


title: Tongchuan

text: Piirikuntatasolla prefektuuri jaetaan 4 osaan seuraavasti:


title: Compton–Belkovich torium anomalia

text: Compton–Belkovich torium anomalia on geologinen "hotspot" (vulkaaninen kompleksi) Kuussa. Se sijaitsee kuun pimeällä puolella kahden kraatterin Compton ja Belkovich välillä, ja se löydettiin gammasädespektrometrilla 1998. Se on noin 32x18 km kokoinen alue, jolla on epätavallisen suuri pitoisuus toriumia, radioaktiivista alkuainetta. Kuusta maahan tuodut kivinäytteet (Apollo-ohjelma) paljastavat kuun vulkaanisen toiminnan tapahtuneen 3-4 miljardia vuotta sitten, mutta maahan näkymättämällä puolella vulkanismia on voinut esiintyä vielä n. 1 miljardia vuotta sitten, koska alueelta ei ole voitu ottaa näytteitä ja siten sen geologinen historia tunnetaan huonosti.


title: Compton–Belkovich torium anomalia

text: Arvioitu toriumpitoisuus yltää 5,3 µg/g (5,3 mikrogrammaa grammassa kuuperää), kun taas aluetta ympäröivät basalttiylängöt sisältävät toriumia vain 0-2 µg/g. Verrattuna maan toriumpitoisuuteen, 0,06 µg/g, Compton–Belkovich alueen pitoisuus on huomattavan suuri.


title: Heikki Niva

text: Heikki Niva (s. 10. marraskuuta 1992 Tornio) on suomalainen kilpauransa päättänyt telinevoimistelija ja snookerpelaaja. Telinevoimistelussa Niva edusti Espoon Telinetaitureita. Hänen päätelineitään olivat nojapuut ja rekki. Nivan valmentajana toimi Mati Kirmes.


title: Heikki Niva

text: Vuonna 1996 voimistelun aloittanut kilpaili ensimmäisen kerran MM-kilpailuissa vuonna 2010 sijoittuen moniottelussa sijalle 102. Ensimmäisen SM-kultansa Niva saavutti samana vuonna nojapuilta. Vuoden 2014 EM-kilpailuissa Niva sijoittui parhaimmillaan 30:nneksi rekillä.


title: Heikki Niva

text: Niva aloitti snookerin vuonna 2005 ja edustaa siinä Espoon Biljardikerhoa. Hänen valmentajaan toimii Eurosportilla snookeria selostava Aki Kauppinen ja Niva käy pari kertaa kuukaudessa Turussa parin päivän treenisessioita yhdessä snookerammattilaisen Robin Hullin kanssa. Niva osallistui vuoden 2014 snookerin EM-kilpailuihin. Niva on kertonut tavoitteekseen ammattilaisten Main tour-paikka 3-4 vuoden sisällä (2019-2020).


title: BioShock Infinite

text: BioShock Infinite on Irrational Gamesin kehittämä ja 2K Gamesin julkaisema ensimmäisen persoonan ammuntapeli. Peli on "BioShock"-sarjan kolmas osa, "BioShock 2:n" jälkeen, tosin se ei ole jatkoa edellisiin "BioShock" peleihin vaikkakin samoja piirteitä löytyykin runsaasti.


title: BioShock Infinite

text:
"BioShock Infinite" sijoittuu Columbiaan vuonna 1912, joka on taivaalla leijaileva värikäs kaupunki. USA rakensi kaupungin maailmannäyttelyä varten, mutta kun sieltä pommitettiin siviilejä, kaupunki on elänyt täydellisessä kaaoksessa. Pelaaja ohjaa entistä agenttia, Booker DeWittiä, joka on palkattu pelastamaan Elizabethin vankeudesta. Elizabethiä vartioi kuitenkin Songbird, joka on mystinen laulava vanginvartija. Elizabethillä on kuitenkin sangen outoja voimia, joista hän on itsekin hämillään.Voimat auttavat agenttia tiukoissa paikoissa tuoden lisää ammuksia, suojaa tai vaikkapa uusia kulkureittejä. Pakomatka Elizabethin kanssa Songbird kannoillaan on yhdistelmä toimintaa, seikkailua ja jännitystä.
Metacritic kerääjäsivustolla pelillä on 94/100 pistettä.


title: BioShock Infinite

text: Peli on saanut Game Critics Awards -palkinnon messujen parhaana pelinä.


title: Butades

text: Butades on Plinius vanhemman kertoma myytti tai taru, jossa kerrotaan piirustuksen, maalauksen tai kuvanveiston synty. Myytin nimeksi kerrotaan usein myös "Piirustuksen alkuperä". Myyttiä on kuvattu eri versioin ja tavoin eri aikoina.


title: Butades

text:
Myytin mukaan piirustus sai alkunsa Korintissa, jossa nuori nainen, joka oli keraamikko Butadeksen tytär, piirsi pois matkustavan rakastettunsa kasvojen varjon heittämän ääriviivan seinälle. Valon lähteenä oli kynttilä, lamppu tai aurinko.
Butades teki piirustuksesta reliefin ja poltti sen kovaksi keramiikkauunissa. Näin tytär saatoi säilyttää kuvan rakastetustaan.


title: Butades

text: Tarinasta on useita versioita. Vasarin mukaan piirtäjä ei ollut nainen, vaan oman siluettinsa piirtänyt mies. Vasari tulkitsi Pliniusta siten, että maalaustaiteen toi Kreikkaan Egyptistä Lyydian kuningas Gyges, joka nähtyään tulen valossa lankeavan varjonsa piirsi seinälle oman ääriviivansa hiilellä. Vasari kertoo Pliniuksen lisänneen, että hieman myöhemmin miesten tavaksi tuli sommitella teoksiaan käyttämällä pelkästään viivoja ilman värejä. Butadeksen tyttären piirtäjäksi on myös ehdotettu naista.


title: Butades

text: Tämä antiikin myytti tuli erityisen suosituksi 1700-luvulta alkaen Euroopassa. Useat taiteilijat ovat tehneet siitä piirustuksia ja maalauksia. Venäläinen taiteilijakaksikko Komar & Melamid maalasi 1980-luvun alussa kuvan, jossa nainen maalaa lampun valossa Josef Stalinin kasvosiluettia. Teoksen nimi on "Sosialistisen realismin synty".


title: William Vainqueur

text: William-Jacques Vainqueur (s. 19. marraskuuta 1988 Neuilly-sur-Marne) on ranskalainen jalkapalloilija, joka edustaa Italian Serie A:ssa pelaavaa AS Romaa. Pelipaikaltaan oikeajalkainen Vainqueur on puolustava keskikenttäpelaaja.


title: William Vainqueur

text: Vainqueur on FC Nantesin kasvatti. Hän debytoi seuran edustusjoukkueen paidassa Ligue 1:ssä helmikuussa 2007 Olympique de Marseillea vastaan. Avausmaali syntyi Ligue 2:ssa lokakuussa 2009 Dijon Football Côte d’Oria vastaan. Yhteensä Vainqueur pelasi seuran paidassa 92 ottelua tehden yhden maalin. Elokuussa 2011 Vainqueur siirtyi Belgian Jupiler Pro Leaguen Standard Liègeen. Hän edusti seuraa kolmen kauden ajan pelaten 89 ottelua, joissa syntyi viisi maalia. Liègen paidassa Vainqueur debytoi myös Eurooppa-liigassa. Heinäkuussa 2014 Vainqueur siirtyi Venäjän valioliigan FK Dynamo Moskovaan. Moskovassa Vainqueur pelasi yhden kauden, jonka aikana hän teki 28 ottelussa kaksi maalia.


title: William Vainqueur

text: Elokuussa 2015 Vainqueur siirtyi Italian Serie A:han AS Roman riveihin. Hän debytoi Serie A:ssa syyskuussa 2015 Carpi FC:tä vastaan. Muutamaa päivää myöhemmin Vainqueur teki Mestarien liiga -debyyttinsä BATE Borisovia vastaan.


title: William Vainqueur

text: Vainqueur on pelannut Ranskan alle 19- ja alle 21-vuotiaiden maajoukkueessa kummassakin yhden ottelun. Hän voi edustaa aikuisten maajoukkuetasolla Ranskan sijaan myös Haitia, josta hänen vanhempansa ovat kotoisin.


title: Shaqir Rexhepi

text: Shaqir Rexhepi (s. 21. lokakuuta 1987 Tetovo, Jugoslavia) on makedonialainen jalkapalloilija. Hän on pelipaikaltaan keskuspuolustaja. Etniseltä taustaltaan Rexhepi on Makedonian albaaneja.


title: Shaqir Rexhepi

text: Rexhepi on FK Shkëndijan kasvatti. Hän debytoi seuran edustusjoukkueessan Makedonian pääsarjassa kaudella 2006–2007. Seuraavaksi kaudeksi Rexhepi siirtyi toiseen pääsarjaseuraan FK Renovaan, jota hän edusti puolitoista vuotta. Sen jälkeen hänen peliuransa vei seuraavina viitenä kautena Bosniaan, Kosovoon, Turkkiin, Saudi-Arabiaan, Slovakiaan ja Romaniaan.


title: Shaqir Rexhepi

text: Rexhepi siirtyi Veikkausliigan FC Honkaan keväällä 2014. Hongan valmentaja Shefki Kuqi ei pitänyt Rexhepiä kuitenkaan vakiokokoonpanossa, jonka vuoksi tilanteesta riitautuneena Rexhepin sopimus purettiin neljän pelatun ottelun jälkeen. Rexhepi sai kuitenkin keväällä 2015 sopimuksen Kuqin valmentaman, Ykkösessä pelanneen PK-35 Vantaan kanssa.


title: Shaqir Rexhepi

text: Rexhepi on edustanut Makedonian alle 19-vuotiaiden ja 21-vuotiaiden maajoukkueita yhteensä 27 ottelussa.


title: We Happy Few

text: We Happy Few on Compulsion Gamesin kehittämä selviytymiskauhupeli. Peli on tulossa Microsoft Windowsille, Xbox Onelle, OS Xlle ja Linuxille vuonna 2018.


title: Turkin parlamenttivaalit 2015 (marraskuu)

text: Turkin vuoden 2015 toiset parlamenttivaalit järjestettiin 1. marraskuuta 2015. Kesäkuun parlamenttivaalien jälkeen Turkkiin ei saatu muodostettua uutta hallitusta ja maata alkoi hallita väliaikainen hallitus. Marraskuun vaaleissa selvän voiton vei istuvaa presidenttiä Recep Tayyip Erdoğania tukeva AKP. Muut paikkoja saaneet puolueet olivat sosiaalidemokrattinen CHP, kansallismielinen MHP ja vasemmistolainen HDP.


text: Kesäkuun vaaleissa presidentti Erdoganin perustama ja Ahmet Davutoğlun johtama konservatiivinen AKP menetti yksinkertaisen enemmistön parlamentissa, Selahattin Demirtasin johtama kurdimyönteinen HDP nousi parlamentiin, saaden 80 paikkaa.


title: Nina & Frederik

text: Nina & Frederik oli tanskalais-hollantilainen lauluduo, joka toimi 1950-luvun lopulta 1960-luvun loppupuolelle. Duon jäsenet olivat hollantilainen paroni Frederik van Pallandt ja hänen tanskalainen vaimonsa Nina van Pallandt. He esittivät englanninkielisiä viihdesovituksia trinidadilaisista calypsokappaleista, muista kolmannen maailman maiden lauluista sekä yhdysvaltalaisista folk-lauluista.


title: Nina & Frederik

text: Ninan & Frederikin tunnetuimpia lauluja olivat joululaulut ”Mary's Boy Child” (1959) ja ”Little Donkey” (1960), ”Listen to the Ocean” (1960), bolivialaisen Tarateño Rojasin kirjoittama ”Sucu-Sucu” (1961) sekä Malvina Reynoldsin kirjoittama ja Pete Seegerin tunnetuksi tekemä ”Little Boxes” (1964).


title: Nina & Frederik

text: Frederick van Pallandt syntyi Kööpenhaminassa, jossa hänen isänsä toimi Alankomaiden suurlähettiläänä. Isän myöhemmässä asemapaikassa Trinidadissa Frederik opiskeli trooppista maanviljelystä, tutustui calypsomusiikkiin ja perusti opiskeluvuosinaan calypsoyhtyeen. Vuonna 1957 hän tapasi Tanskassa tulevan vaimonsa Ninan, joka oli eroamassa miehestään, kreivi Thorvald Théodore William Hugo Wesselistä. Frederik ja Nina huomasivat ääntensä sopivan hyvin yhteen ja esiintyivät aluksi vain ystäville ja hyväntekeväisyystilaisuuksissa, mutta heinäkuussa 1957 he tekivät ensimmäisen kaupallisen esiintymisensä Kööpenhaminan Mon Coeur -yökerhossa. Muutamassa kuukaudessa heistä tuli suosikkeja useassa Euroopan maassa. He näyttelivät tanskalaisissa vuoden 1958 elokuvissa "Tyttö, kitara ja trumpetti" ja "Maailman rikkain tyttö" sekä vuoden 1959 saksalaiselokuvassa "Kellä kulta, sillä onni".


title: Nina & Frederik

text: Nina ja Frederik avioituivat 1960, ja seuraavana vuonna he saivat Britannian televisioon oman show’nsa nimeltä "Nina and Frederik at Home".


title: Nina & Frederik

text: Ninan ja Frederikin tiettävästi ensimmäinen levytetty kappale oli Harry Belafonten tunnetuksi tekemä ”Jamaica Farewell”, jonka kääntöpuolella oli toinen calypsolaulu ”Come Back Liza”. Ne nauhoitettiin jo 1957, mutta julkaistiin vasta 1959.


title: Nina & Frederik

text: Lauluduon esikoisalbumi "Nina & Frederik" nousi yhdeksänneksi Britannian albumilistalla helmikuussa 1960. Toinen albumi oli samanniminen, mutta sisälsi eri laulut ja nousi Britanniassa sijalle 11 toukokuussa 1961. Vuonna 1963 Nina & Frederik esiintyivät kolme viikkoa Lontoon Savoy-hotellissa, ja saman vuoden joulukuussa he järjestivät konsertin Royal Festival Hallissa.


title: Nina & Frederik

text: Nina ja Frederik van Pallandtin tiet erosivat 1960-luvun lopulla, kun Frederik alkoi seurustella ja sai lapsen tanskalaisen mallin Dot Holm Jensenin kanssa. Avioero tuli voimaan vasta 1976, jolloin Frederik van Pallandt avioitui Maria Jesus de Los Rios y Coello de Portugalin kanssa. 1980-luvun puolivälissä hän avioitui filippiiniläisen Susan Taponin kanssa ja asettui asumaan tämän kotimaahan. Frederik van Pallandt kuoli siellä huumekauppaan liittyvän henkirikoksen uhrina vuonna 1994.


title: Nina & Frederik

text: Nina van Pallandt on näytellyt muutamissa Hollywood-tuotannoissa, kuten Robert Altmanin elokuvissa "Pitkät jäähyväiset" (1973) ja "Mitkä häät!" (1978) sekä Paul Schraderin elokuvassa "American Gigolo" (1980).


title: Mads Nissen

text: Mads Nissen (s. 1979) on tanskalainen valokuvaaja. Nissenin valokuva voitti World Press Photon vuoden lehtikuva -palkinnon vuonna 2014. Hän on kuvannut muun muassa Timelle, Newsweekille ja Der Spiegelille.


title: Vesikosken voimalaitos

text: Vesikosken voimalaitos voi tarkoittaa seuraavia:


title: Restless

text: Restless voi tarkoittaa ainakin seuraavia:


title: Vesikosken voimalaitos (Pyhäjärvi)

text: Vesikosken voimalaitos on vesivoimalaitos Pyhäjoessa Pyhäjärvellä. Voimala otettiin käyttöön vuonna 1965.


title: Georg Stahl

text: Georg Ernst Stahl (21. lokakuuta 1659 Ansbach – 14. toukokuuta 1734 Berliini) oli saksalainen kemisti, lääkäri ja filosofi.


title: Georg Stahl

text: Stahlin syntymävuodesta on epäselvyyttä. Hänen epäillään syntyneen 21. lokakuuta 1659 Ansbachissa, mutta joissain lähteissä syntymävuodeksi 1960 ja syntymäpäiväksi 22. lokakuuta. Stahlin varhaisista vuosista on hyvin vähän tietoa. Hän sai lääkärintutkinnon Jenan yliopistosta tammikuussa 1684. Hän jäi opettamaan yliopistoon kemiaa. Kolme vuotta myöhemmin hän siirtyi lääkäriksi Weimariin ja 1694 liittyi Martin-Luther-Universität Halle-Wittenbergin yliopiston lääketieteelliseen tiedekuntaan. Hän opetti Hallessa lääketiedettä sekä kemiaa vuoteen 1715 saakka. 1715 Stahl siirtyi Berliiniin Fredrik I:n lääkäriksi. Hän kuoli 14. toukokuuta 1734 Berliinissä.


title: Georg Stahl

text: Stahl tunnetaan muun muassa Flogiston-teorian kehittäjänä. Flogiston-teoria selitti aineen palamista ja se oli vallitseva teoria 1700-luvulla.


title: John Mayow

text: John Mayow (joulukuu 1641, Looe – syyskuu 1679, Lontoo) oli englantilainen kemisti ja lääkäri.


title: John Mayow

text: Mayow syntyi joulukuussa 1641 lähellä Looea, Cornwallissa. Hän pääsi opiskelemaan Oxfordin yliopistoon 1659. Vuonna 1670 hän valmistui lakitieteen kandidaatiksi ja sai oikeuden opiskella ja harjoittaa lääketiedettä. Hän tutki paljon palamista, ilmakehän koostumusta ja hengitystä. Vuonna 1678 hänet valittiin Royal Societyyn. Mayow kuoli syyskuussa 1679 Lontoossa.


title: José Sanjurjo

text: José Sanjurjo y Sacanell (1872 Pamplona – 20. heinäkuuta 1936 Estoril, Portugali) oli espanjalainen kenraali, joka johti elokuussa 1932 Espanjan toista tasavaltaa vastaan suunnattua epäonnistunutta vallankaappausyritystä ja oli vuonna 1936 yksi Espanjan sisällissotaan johtaneen sotilaskapinan suunnittelijoista.


title: José Sanjurjo

text: Sanjurjo palveli sotilasurallaan muun muassa Kuubassa 1894–1898 ja Marokossa 1898–1921. Vuonna 1921 hänet nimitettiin Zaragozan kaupungin sotilaskuvernööriksi. Hän tuki kenraali Miguel Primo de Riveran vallankaappausta vuonna 1923. Sanjurjo toimi komentajana Rifin sodassa ja johti vuonna 1925 menestyksekästä maihinnousua Alhucemasiin. Sodan päätyttyä Espanjan voittoon hänet nimitettiin Marokon-joukkojen komentajaksi ja palkittiin vuonna 1927 Rifin markiisin arvolla. Hän yleni kuningaskunnan aikana kenraaliluutnantiksi asti ja hänet nimitettiin lopulta siviilikaartin (Guardia Civil) komentajaksi. Kuningas Alfonso XIII:n vastustajana Sanjurjo tuki aluksi tasavallan julistamista vuonna 1931. Hän kuitenkin muutti suhtautumistaan tasavaltaan, kun Manuel Azañan hallitus siirsi hänet vuonna 1932 vähäisempään tehtävään rajavartioinnista vastanneiden karabinieerijoukkojen komentajaksi, sillä hänen katsottiin käyttäneen liian kovia otteita eräiden työläisliikkeiden kukistamisessa. Tämän jälkeen Sanjurjo alkoi juonitella vasemmistolaista hallitusta vastaan.


title: José Sanjurjo

text: Sanjurjo johti elokuussa 1932 tasavallan kukistamiseen tähdännyttä sotilasvallankaappausyritystä, joka kuitenkin epäonnistui, sillä kaappaussuunnitelmat vuotivat ennenaikaisesti julkisuuteen erään upseerien suosiman prostituoidun kautta. Kaappaajat saivat lopulta ainoastaan hetkeksi siviilikaartin päämajan haltuunsa Sevillassa. Sanjurjo tuomittiin aluksi kuolemaan, mutta hänet armahdettiin parlamentin päätöksellä, ja tuomio lievennettiin elinkautiseksi vankeudeksi. Hän joutui olemaan vankilassa lopulta vain kaksi vuotta, sillä valtaan noussut oikeistolainen hallitus vapautti hänet kokonaan vuonna 1934, jolloin hän siirtyi maanpakoon Portugaliin voidakseen vapaasti jatkaa juonittelua Espanjan tasavaltaa vastaan.


title: José Sanjurjo

text: Vasemmistolaisen kansanrintamahallituksen tultua valtaan Espanjassa vuonna 1936 joukko oikeistolaisia kenraaleita suunnitteli uuden vallankaappauksen, joka aloitettiin sotilaskapinalla 17. heinäkuuta. Kapinan valmisteluita Manner-Espanjassa johti kenraali Emilio Mola, mutta kapinalliset kenraalit tunnustivat Sanjurjon johtajakseen, ja hänen oli tarkoitus palata heti kapinan alettua Portugalista Espanjan Burgosiin ottaakseen ohjat käsiinsä. Sanjurjo kuitenkin kuoli lento-onnettomuudessa 20. heinäkuuta ollessaan juuri lähdössä matkaan Portugalista. Hänen kaksipaikkainen pienkoneensa oli lastattu liian raskaaksi, sillä mukaan piti ottaa kaikki hänen univormunsa ja kunniamerkkinsä. Kone ei siksi noussut kunnolla ilmaan, vaan törmäsi kiitotien päässä olleisiin pinjoihin ja syttyi tuleen. Lentäjä onnistui pelastautumaan, mutta Sanjurjo paloi kuoliaaksi.


title: José Sanjurjo

text: Myös kenraali Mola kuoli sisällissodan aikana lento-onnettomuudessa. Tämä johti huhuihin, että kapinallisten johtajaksi ja lopulta Espanjan diktaattoriksi noussut kenraali Francisco Franco olisi järjestänyt onnettomuudet raivatakseen kilpailijansa pois tieltä. Mitään todisteita tästä ei kuitenkaan ole.


title: Hermann Boerhaave

text: Hermann Boerhaave (31. joulukuuta 1668 Voorhout – 23. syyskuuta 1738 Leiden) oli alankomaalainen lääkäri ja kasvitieteilijä.


title: Hermann Boerhaave

text: Boerhaave syntyi 31. joulukuuta Voorhoutissa. Hänen isänsä oli Reverend Jacobus Boerhaave ja äitinsä Hagar Daelder. Boerhaaven äiti kuoli Boerhaaven ollessa viisivuotias, ja isä vuonna 1683. Boerhaave aloitti opinnot Leidenin yliopistossa 1684 pääaineenaan teologia ja filosofia. Hän sai filosofian tutkinnon vuonna 1690. Valmistuttuaan Boerhaaven kiinnostui lääketieteestä ja valmistuikin lääkäriksi kolme vuotta myöhemmin 1693. Vuonna 1701 hänet valittiin Leidenin yliopistoon luennoimaan lääketieteestä. Vuonna 1709 hänet valittiin kasvi- ja lääketieteen professoriksi Leideniin. Vuonna 1710 hän avioitui Maria Drolenvaux'n kanssa. He saivat yhteensä neljä lasta. Vuonna 1718 hänet valittiin myös kemian professoriksi. Boerhaave suoritti kemiallisia mittauksia tarkkaillen lämpötiloja. Hän oli ensimmäinen, joka eristi urean virtsasta. Häntä pidetään myös kliinisen lääketieteen opetuksen kehittäjänä.


title: Uusi Meikäläinen

text: Uusi Meikäläinen oli Yhdysvalloissa ainakin vuosina 1903, 1905 ja 1909 tai mahdollisesti vuosien 1902–1909 ajan ilmestynyt amerikansuomalainen sosialistinen pilalehti.


title: Uusi Meikäläinen

text: Kenraalikuvernööri Nikolai Bobrikov lakkautti vuonna 1903 suomalaisen "Matti Meikäläinen" -pilalehden, jolloin Urho A. Mäkelä (tai Mäkinen) perusti Yhdysvaltoihin "Uusi Meikäläinen" -nimisen pilalehden. Sen toimittajana ja piirtäjänä työskenteli John Hakola, joka käytti nimimerkkiä Tahvo Tohmolainen. "Uutta Meikäläistä" painettiin "Pohjan Tähti" -sanomalehden kirjapainossa Massachusettsin Fitchburgissa, mutta kesällä 1903 Mäkinen riitautui sen omistajan A. Heissonin kanssa, jolloin pilalehteä varten perustettiin Worcesteriin Amerikan Suomalainen Työväen Kirjapaino-Osakeyhtiö. Yhtiön johtokunta päätti ryhtyä julkaisemaan "Amerikan Suomalainen Työmies" -nimistä sanomalehteä, josta pian muotoutui Michiganin Hancockiin muuttanut "Työmies".


title: Uusi Meikäläinen

text: "Uuden Meikäläisen" julkaisupaikkana mainitaan vuosina 1905 ja 1909 Massachusettsin Quincy ja sen julkaisijoina esiintyvät alun Uusi Meikäläinen Kustannusyhtiön lisäksi John Hakola & Co. vuonna 1905 ja Kolu & Meriläinen vuonna 1909. Lehden lakattua sen tilalle perustettiin "Amerikan Matti", jota John Salminen julkaisi ainakin vuonna 1910. John Hakola jatkoi pilapiirrosten tekemistä 1910-luvulla "Työmiehen" julkaisemaan "Lapatossu"-lehteen.


title: Criteria Studios

text: Criteria Studios on Miamissa, Floridassa sijaitseva äänitysstudio, jonka Mack Emerman perusti vuonna 1958. Vuonna 1999 studio nimettiin uudelleen muotoon The Hit Factory Criteria Miami. Studiossa on äänitetty yli 200 Yhdysvalloissa kultaa tai platinaa myynyttä äänitettä. Niihin lukeutuvat ”Layla”, ”I Got You (I Feel Good)”, "Eat a Peach" ja "Hotel California".


title: Confident

text: Confident on yhdysvaltalaisen laulajan ja lauluntekijän Demi Lovaton viides studioalbumi. Se julkaistiin 16. lokakuuta 2015. Single ”Cool for the Summer” julkaistiin 16. heinäkuuta 2015 ja se oli korkeimmillaan yhdentenätoista Yhdysvaltain Billboard Hot 100 -listalla. Albumin toinen single ”Confident” julkaistiin 18. syyskuuta 2015 ja se on ollut parhaimmillaan listan sijalla 31.


title: Confident

text: Levyllä vierailevat australialainen rap-artisti Iggy Azalea ja yhdysvaltalainen rap-artisti Sirah. Lovato osallistui useimpien kappaleiden kirjoittamiseen ja teki yhteistyötä sellaisten lauluntekijöiden ja tuottajien kanssa kuten Max Martin, Ryan Tedder, Steve Mac, Rami ja Stargate. Albumi debytoi ykkösenä Kanadassa ja pääsi kymmenen parhaan joukkoon Australiassa, Belgiassa, Irlannissa, Italiassa, Alankomaissa, Uudessa-Seelannissa, Norjassa, Britanniassa ja Yhdysvalloissa.


title: Malvina Reynolds

text: Malvina Reynolds (o.s. Milder, 23. elokuuta 1900 San Francisco, Kalifornia – 17. maaliskuuta 1978 Berkeley, Kalifornia) oli yhdysvaltalainen folklaulaja ja -lauluntekijä ja poliittinen aktivisti. Hänen tunnetuimpia laulujaan ovat ”Little Boxes”, ”What Have They Done to the Rain” ja ”Morningtown Ride”.


title: Malvina Reynolds

text: Malvina Reynolds syntyi San Franciscossa juutalaiseen ja pasifistihenkiseen maahanmuuttajaperheeseen. Hän opiskeli romaanista filologiaa Kalifornian yliopiston Berkeleyn kampuksella ja suoritti tohtorintutkinnon 1938. Hän avioitui kirvesmiehenä ja ammattiyhdistysaktiivina toimineen William ”Bud” Reynoldsin kanssa vuonna 1934, ja heidän ainoasta lapsestaan varttui niinikään laulajana ja lauluntekijänä tunnettu Nancy Schimmel.


title: Malvina Reynolds

text: Jo 1920-luvulla Malvina Reynolds oli soittanut viulua eräässä tanssiorkesterissa ja kirjoitellut lauluja miehensä kanssa järjestämiinsä poliittisiin kampanjoihin, mutta lauluntekijän uransa hän aloitti vakavammin vasta noin 50-vuotiaana tavattuaan Pete Seegerin, Earl Robinsonin ja muita folk-tyylin muusikoita. Hän myös palasi vielä Kalifornian yliopistoon opiskelemaan musiikin teoriaa.


title: Malvina Reynolds

text: Reynolds levytti laulujaan itsekin, mutta tunnetuimmat versiot niistä ovat usein muiden artistien esittämiä. Laulun ”Little Boxes” levytti muun muassa Pete Seeger, ja muita Reynoldsin lauluja tunnetuksi tehneitä artisteja olivat The Searchers, The Seekers, Marianne Faithfull, Melanie Safka, Harry Belafonte ja Joan Baez.


title: Malvina Reynolds

text: Myöhempinä vuosinaan Malvina Reynolds kirjoitti lauluja ja muuta materiaalia julkisen PBS-televisiokanavan suosittuun lastenohjelmaan "Seesamtie", jossa hän myös toisinaan esiintyi hahmona nimeltä Kate. Vähän ennen Reynoldsin kuolemaa 1978 hänestä valmistui elämäkerrallinen dokumenttielokuva "Love It Like a Fool".


title: Malvina Reynolds

text: Lähde:


title: Marina di Camerota

text: Marina di Camerota on eteläitalialainen taajama, joka sijaitsee Camerotan kunnassa, Salernon maakunnassa, Campaniassa. Kaupungissa asuu noin 2 700 henkilöä.


title: Marina di Camerota

text: Marina di Camerota sijaitsee Cilenton eteläosassa, Tyrrhenanmeren rannalla ja kaupungissa sijaitsee Camerotan kunnan satama. Etäisyys Camerotan keskustaan on viisi kilometriä, Palinuroon kahdeksan kilometriä, Salernoon 90 kilometriä ja Napoliin 200 kilometriä. Marina di Camerota on Campanian eteläisin kunta. Kaupungin alueelle ulottuu Vallo di Dianon kansallispuisto, ja sen luontoa leimaavat macchiapensastot.


title: Marina di Camerota

text: Marina di Camerota on etenkin kesällä yksi Etelä-Italian suosituimmista turistikohteita Tyrrheanmeren kirkkauden ja laadun vuoksi. Kunta on ansainnut Sinilippu-palkinnon, joka myönnetään vesistöjen ja rantojen puhtaudeusta ja kauneudesta vuosittain vuodesta 2000 alkaen. Marina di Camerotassa on myös mielenkiintoisia paleontologisia luolia, joista on löydetty ihmisen fossiileja 1980-luvulla. Yhteen näistä luolista on tehty pieni museo, joka sijaitsee Lentiscellan rannalla. Museossa on nähtävillä "Capreran leijonan -kuunari" (Leone di Caprera), jolla ylitettiin Atlantin valtameri Montevideosta Livornoon vuosina 1880–1881.


title: Marina di Camerota

text: Muita alueen nähtävyyksiä ovat ovat muun muassa rannikolla sijaitsevat vartiotornit, jotka rakennettiin Bourbon-suvun vallan aikana 1800-luvun alkupuolella. Ne olivat osa paikallista puolutusjärjestelmää, sillä niiden avulla saatiin esimerkiksi välitettyä nopeasti viestiä eteenpäin uhkaavasta vaarasta.


title: Marina di Camerota

text: Muuttoliike Marina di Camerosta Etelä-Amerikkaan ja erityisesti Venezuelaan oli vilkasta 1800-luvun lopulla. 1900-luvulla muuttoliike kääntyi takaisin, ja monet italialaiset juuret omaavat venezuelalaiset ovat muuttaneet Marina di Cameroon. Kaupungilla on vahvat suhteet Etelä-Amerikkaan, ja muun muassa sen pääkatu on nimetty Simón Bolívarin mukaan.


title: The Rumour

text: The Rumour oli alun perin vuosina 1976–1982 toiminut brittiläinen rock-yhtye, joka tunnettiin parhaiten Graham Parkerin taustayhtyeenä. Myös Parkerin ensimmäiset soololevytykset julkaistiin nimellä Graham Parker & The Rumour. Yhtye teki comeback-kiertueita vielä 2010-luvulla, jolloin se toimi jälleen Parkerin taustayhtyeenä. The Rumour lopetti toimintansa Britannian-kiertueeseen lokakuussa 2015.


title: Sex on the Beach

text: Sex on the Beach on vodkasta, persikkalikööristä sekä appelsiini- ja karpalomehusta valmistettava drinkki. Se kehitettiin Floridassa 1980-luvulla. Juoma sai alkunsa paikallisen alkoholiyhtiön kilpailusta saada persikkaliköörille mahdollisimman paljon kysyntää. Ted Pizio voitti kyseisen kilpailun kehittämällään drinkillä, joka sai nimen ”Sex on the Beach”. Drinkki valmistetaan tavallisesti highball-lasiin.


title: Gibbon Wakefield

text: Edward Gibbon Wakefield (20. maaliskuuta 1796 Lontoo, Englanti – 16. toukokuuta 1862 Wellington, Uusi-Seelanti) oli brittiläinen siirtomaapoliitikko. Julkaisuissaan hän ajoi siirtomaiden itsenäistymistä. Vuonna 1839 hän lähetti omasta aloitteestaan Uuteen-Seelantiin Cookinsalmen rannalle Port Nicholsoniin 1200 siirtolaista. Vuosina 1839–1849 hän toimi New Zealand Companyn johtajana ja vaikutti merkittävästi Uuden-Seelannin siirtolaisasutusjärjestelyihin. Australiassa hän määräsi, ettei maata enää jaettaisi siirtolaisille vaan näiden pitäisi maksaa siitä Hän toimi myös lordi Durhamin sihteerinä. Vuonna 1853 Wakefield siirtyi Uuteen-Seelantiin, mistä lähtien hän oli jonkin aikaa Uuden-Seelannin vaikutusvaltaisin henkilö.


title: Loïc Pietri

text: Loïc Pietri (s. 27. elokuuta 1990) on ranskalainen judoka, joka on kilpaillut alle 81 kg:n painoluokassa vuodesta 2008.


title: Loïc Pietri

text: Pietri voitti maailmanmestaruuden Rio de Janeirossa 2013 kukistettuaan loppuottelussa georgialaisen Avtandil Tšrikišvilin. Hän saavutti MM-hopeaa Astanassa 2015 hävittyään finaalissa japanilaiselle Takanori Nagaselle. Hän sai MM-pronssia Tšeljabinskissa 2014 ja sijoittui viidenneksi 2011. Hän saavutti joukkuekilpailun MM-pronssia Budapestissa 2017.


title: Loïc Pietri

text: Pietri saavutti Bakun Euroopan kisoissa 2015 kultaa joukkuekilpailussa ja pronssia 81 kg:n sarjassa. Hän sai EM-kilpailujen 81-kiloisissa hopeaa Montpellier’ssa 2014 ja pronssia Budapestissa 2013 sekä joukkuekilpailussa hopeaa 2011 ja pronssia 2014.


title: Loïc Pietri

text: Pietri voitti alle 20-vuotiaiden maailman- ja Euroopan-mestaruuden 2009. Hän on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on yksi voitto ja kaksi kolmossijaa.


title: Sarm West Studios

text: SARM Studios (tunnettu aiemmin nimillä Sarm West Studios, Basing Street Studios ja Island Studios) on Lontoon Notting Hillissä sijaitseva äänitysstudio. Sen perusti Chris Blackwell, jolloin se toimi Island Recordsin alaisuudessa. SARM on lyhenne sanoista Sound and Recording Mobiles.


title: Sarm West Studios

text: Studio on rakennettu entisen kirkon tiloihin. Siellä ovat levyttäneet lukuisat kuuluisat yhtyeet ja artistit, kuten Iron Maiden, Bob Marley, Led Zeppelin, Jethro Tull, Roxy Music, Cat Stevens, Emerson Lake & Palmer ja Rihanna. Vuonna 1970 silloisessa Island Studiosissa nauhoitettiin samanaikaisesti kaksi hyvin kuuluisaa albumia, Jethro Tullin "Aqualung" ja Led Zeppelinin "Led Zeppelin III".


title: Sarm West Studios

text: Vuonna 1984 studiossa nauhoitettiin Band Aid -kokoonpanon hyväntekeväisyyssingle ”Do They Know It’s Christmas?”.


title: Terijoen ortodoksinen kirkko

text: Terijoen ortodoksinen kirkko sijaitsee Karjalan kannaksella Zelenogorskin (ent. Terijoki) kaupungissa. Vuonna 1915 valmistunut kirkkorakennus oli aikoinaan Suomen suurin ortodoksinen kirkko ja sitä kutsuttiin myös Suomen kauneimmaksi. Jatkosodan jälkeen kirkkoa käytettiin varastorakennuksena aina 1970-luvun lopulle saakka, jonka jälkeen se kunnostettiin ja otettiin jälleen käyttöön vuonna 1989.


title: Terijoen ortodoksinen kirkko

text: Kazanin Jumalanäidin ikonille pyhitetty Terijoen ortodoksinen kirkko edustaa arkkitehtuuriltaan Konstantin Tonin 1800-luvun puolivälissä luomaa venäläis-bysanttilaista tyyliä. Tiilirakenteisen kirkon seinät on rapattu ja maalattu valkoiseksi. Sen korkein torni kohoaa 49 metrin korkeuteen. Arkkitehti Nikolai Nikonovin suunnittelemaan kirkkoon mahtuu kaikkiaan noin 800 henkeä.


title: Terijoen ortodoksinen kirkko

text: Terijoen ortodoksisen kirkon edeltäjä oli vuonna 1880 Kuokkalaan valmistunut puukirkko, joka rakennettiin 1870-luvulla syntyneen Terijoen huvilayhdyskunnan venäläisten kesäasukkaiden tarpeisiin. Kirkon lahjoitti liikemies Andrei Ivanovitš Durdin (k. 1888) ja sen suunnitteli arkkitehti Fedor Harlamov. Kuokkalassa sijainnut kirkko kuului Raivolan seurakuntaan, jonka oma kirkko valmistui samaan aikaan. Se kävi kuitenkin nopeasti liian pieneksi kasvavan huvilayhdyskunnan tarpeisiin ja vuonna 1894 Kuokkalan kirkkoa laajennettiin arkkitehti J. F. Brunin piirustusten mukaan Andrei Durdinin pojan Nikolain lahjoittamilla varoilla. Samalla valmistui myös uusi kellotorni. Neljä vuotta myöhemmin muodostettiin Terijoen ortodoksinen seurakunta, jota Kuokkalan kirkko palveli kunnes se tuhoutui tulipalossa 5. joulukuuta 1907.


title: Terijoen ortodoksinen kirkko

text: Puukirkon palamisen jälkeen toiminta jatkui Kuokkalassa tilapäisessä kirkkorakennuksessa, mutta uuden suunnittelu aloitettiin välittömästi. Tiilirakenteisen kirkon rakennustyöt käynnistyivät lopulta vuonna 1910. Kuokkalan sijasta se rakennettiin näkyvälle paikalle Terijoen kirkonkylään, Viipuriin ja Kivennavalle johtavien maanteiden risteyksessä sijaitsevalle mäelle. Vuonna 1915 valmistuneen Terijoen ortodoksisen kirkon vihki heinäkuussa Suomen ortodoksisen hiippakunnan arkkipiispa Sergei. Tilaisuudessa oli läsnä myös kenraalikuvernööri Franz Albert Seyn. Terijoen seurakunnan perustaja ja ensimmäinen kirkkoherra oli Petr Potašev, joka haudattiin kirkon alle hänen kuoltuaan vuonna 1917. Potaševin seuraajaksi tuli aikaisemmin Savonlinnassa pappina toiminut Gregori Svetlovski.


title: Terijoen ortodoksinen kirkko

text: Vuonna 1925 Terijoen ortodoksisessa kirkossa oli tulipalo, joka vaurioitti muun muassa sisätilojen maalauksia sekä alttaria. Toisen maailmansodan aikana se kärsi lisää vaurioita ja myös kirkonkellot hävisivät sotavuosina.


title: Terijoen ortodoksinen kirkko

text: Korkea kellotorni sortui tykistötulessa Talvisodan aikana.


title: Terijoen ortodoksinen kirkko

text: Terijoen siirryttyä jatkosodan jälkeen Neuvostoliiton haltuun, kirkko muutettiin varastoksi, jossa säilytettiin lähinnä erilaisia maataloustuotteita. Vuonna 1970 se päätettiin purkaa, mutta Leningradin alueen johtavana arkkitehtina tuolloin toiminut akateemikko Gennadi Buldagov onnistui kuitenkin pelastamaan kirkon. Vuonna 1980 järjestettyjen Moskovan olympialaisten edellä kisaturistien reiteille osuneita rakennuksia kunnostettiin eri puolilla Neuvostoliittoa ja samalla myös Terijoen ortodoksista kirkkoa alettiin saneeraamaan. Korjaustyöt kestivät lopulta vuoteen 1990 saakka, jona aikana se muun maussa maalattiin ja kirkon kellotornia entisöitiin. Myös rakennuksen käyttö varastotilana loppui. Alkuperäisenä tarkoituksena oli tehdä kirkosta kulttuurihistoriallinen museo, mutta lopulta se luovutettiin kesällä 1989 pari vuotta aikaisemmin perustetulle uudelle Siestarjoen seurakunnalle. Ensimmäinen jumalanpalvelus sitten talvisodan alkamisen pidettiin saman vuoden lokakuussa ja virallisesti kirkon vihki uudelleen käyttöön patriarkka Aleksei II elokuussa 1990. Uudelleenvihkimisen yhteydessä kirkon perustajana pidetyn Petr Potaševin maalliset jäännökset siirrettiin viereiselle hautausmaalle.


title: Sinine Äratus

text: Sinine Äratus (suom. "Sininen herätys", engl. "Blue Awakening") on Viron konservatiivisen kansanpuolueen nuorisojärjestö. Yhdistys perustettiin Tartossa marraskuussa 2012 nimellä Konservatiivsed Noored. Järjestön nimi muutetiin nykyiseen muotoon vuoden 2013 lopussa. Järjestö on aatteeltaan kansallismielinen ja haluaa edistää Viron kansallista herätystä.


title: Sinine Äratus

text: Nuorisojärjestön puheenjohtaja on Ruuben Kaalep. Vuosina 2014−2016 järjestöä johti kansanedustaja Jaak Madison.


title: Sinine Äratus

text: Järjestö osallistuu vuosittain 24. helmikuuta pidettävään Viron itsenäisyyspäivän soihtukulkueeseen Tallinnassa. Nuorisojärjestö järjestää jäsenilleen vuosittain kesäleirin.


title: Sinine Äratus

text: Sinine Äratus oli aiemmin European Young Conservativesin jäsen, mutta se erotettiin järjestöstä kesäkuussa 2017 johtuen Turkin hallintoon ja islamiin kohdistuneesta kritiikistä.


title: Sinine Äratus

text:
Järjestö on kansallismielinen ja haluaa edistää Viron kansallista herätystä.
Vuonna 2013 järjestö julistautui vastustavansa globalisaatiota ja monikulttuurisuutta.


title: Sinine Äratus

text: Järjestö vastustaa Viron ja Venäjän välistä rajasopimusta ja katsoo, että Viron hallituksella ei ole oikeutta luovuttaa Venäjälle maa-aluetta, jota Venäjä miehittää.


title: Matti Helminen

text: Matti Helminen on muun muassa seuraavien henkilöiden nimi:


title: HMS Conqueror (1881)

text: HMS Conqueror oli Britannian kuninkaallisen laivaston vuonna 1881 vesillelaskettu Conqueoror-luokan ironclad-taistelulaiva.


title: HMS Conqueror (1881)

text: Alus tilattiin Chathamin telakalta, missä köli laskettiin 28. huhtikuuta 1879. Alus laskettiin vesille 8. syyskuuta 1881 ja se valmistui maaliskuussa 1886.


title: HMS Conqueror (1881)

text: Alus romutettiin vuonna 1907.


title: Matti Helminen (biologi)

text: Matti Olavi Helminen (14. lokakuuta 1931 Helsinki – 9. lokakuuta 2015 Hyvinkää) oli suomalainen eläintieteilijä. Hän loi Metsähallituksen luontopalvelut, joka vastaa koko maan suojelualueiden hoidosta. Kansallispuistojen määrä lisääntyi hänen uransa aikana yhdeksästä 28:aan. Hän oli 1967–1996 Helsingin yliopiston riistabiologian dosentti.


title: Matti Helminen (biologi)

text: Helminen oli yksi radion ja television Luontoilta-ohjelman asiantuntijoista. Hän oli Maailman luonnonsäätiön hallituksen jäsen, varapuheenjohtaja ja suojelutoimikunnan puheenjohtaja ja toimi myös monissa muissa luottamustehtävissä.


title: Matti Helminen (biologi)

text: Helminen havaitsi ensimmäisenä, että merikotkien määrä Suomessa väheni ympäristömyrkkyjen vaikutuksesta. Hän oli hiipumassa olleen metsäpeuran siirtoistutusten keskeisiä vaikuttajia.


title: HMS Hero (1885)

text: HMS Hero oli Britannian Kuninkaallisen laivaston vuonna 1885 vesillelaskettu Conqueoror-luokan ironclad-taistelulaiva.


title: HMS Hero (1885)

text: Alus tilattiin Chathamin telakalta, missä köli laskettiin 11. huhtikuuta 1884. Alus laskettiin vesille 27. lokakuuta 1885 ja se valmistui toukokuussa 1888.


title: HMS Hero (1885)

text: Alus upotettiin maalilaivana 18. helmikuuta 1908.


title: Conqueror

text: Conqueror voi tarkoittaa seuraavia asioita:


Luettelo kuninkaallisen laivaston panssarilaivoista () sisältää höyrykäyttöiset 1860-1889 valmistetut joko raudalla tai teräksellä panssaroidut alukset.


title: Luettelo kuninkaallisen laivaston panssarilaivoista

text: Ennen vuoden 1707 unionisopimusta Skotlannin kuningaskunnan alukset muodostivat Skotlannin kuningaskunnan laivaston.


text: Britannian kuninkaallinen laivasto muodostettiin virallisesti vasta Kaarle II:n palattua valtaan vuonna 1660. Ennen tuota vuotta sotalaivat olivat ensin hallitsijan omaisuutta ja Kaarle I:n mestauksen jälkeen vuonna 1648 alukset siirtyivät valtion omaisuudeksi.


text: Linjalaiva oli termi, jolla kuninkaallinen laivasto määritteli sotalaivan, joka kykeni toimimaan taistelulinjassa. Alukset olivat puurunkoisia vuodesta 1660 alkaen 1800-luvun taistelulaivojen kehittymisen alkuun. Vuodesta 1840 höyryvoimaa käyttävät potkurialukset otettiin käyttöön ja 1860 ensimmäinen panssaroitu puurunkoinen sotalaiva laskettiin vesille. Varsinaisten taistelulaivojen valmistus alkoi 1880-luvulla.


text: Amiraliteetti otti käyttöön nimikkeen taistelulaiva vasta 1880-luvun alussa, jolloin Colossus-luokan alukset valmistuivat. Vuodesta 1860 alkaen valmistuneita aluksia voidaan siten pitää kehityspolkuna varsinaisiin taistelulaivoihin.


title: New Rising Suns

text: New Rising Suns on oululainen Antti Annusen johtama yhtye. Annunen mainitsee tuolloin vielä nimettömän yhtyeen jo keväällä 2006 ilmestyneessä Radiopuhelimet-kirjassa jatkona Luxury Spit -yhtyeelle. Yhtyen esikoisalbumi Psychedelic Sound Romance julkaistiin syyskuussa 2017.


title: HMS Cyclops (1871)

text: HMS Cyclops oli Britannian kuninkaallisen laivaston vuonna 1871 vesillelaskettu Cyclops-luokan monitori.


title: HMS Cyclops (1871)

text: Alus tilattiin Thames Ironworks and Shipbuilding Companyltä ja sen köli laskettiin 10. syyskuuta 1870. Alus laskettiin vesille 18. heinäkuuta 1871 ja se valmistui 4. toukokuuta 1877.


title: HMS Cyclops (1871)

text: Alus otettiin palvelukseen tammikuussa 1872 ja se myytiin romutettavaksi vuonna 1903.


title: HMS Gorgon (1871)

text: HMS Gorgon oli Britannian kuninkaallisen laivaston vuonna 1871 vesillelaskettu Cyclops-luokan monitori.


title: HMS Gorgon (1871)

text: Alus tilattiin Palmers Shipbuilding and Iron Companyltä ja sen köli laskettiin 5. syyskuuta 1870. Alus laskettiin vesille 14. lokakuuta 1871 ja se valmistui 19. maaliskuuta 1877.


title: HMS Gorgon (1871)

text: Alus otettiin palvelukseen huhtikuussa 1872 ja se myytiin romutettavaksi 12. toukokuuta 1903.


title: HMS Hecate (1871)

text: HMS Hecate oli Britannian kuninkaallisen laivaston vuonna 1871 vesillelaskettu Cyclops-luokan monitori.


title: HMS Hecate (1871)

text: Alus tilattiin Cubitt Townista J&W Dudgeonilta ja sen köli laskettiin 5. syyskuuta 1870. Alus laskettiin vesille 30. syyskuuta 1871 ja se valmistui 24. toukokuuta 1877.


title: HMS Hecate (1871)


title: HMS Hydra (1871)

text: HMS Hydra oli Britannian kuninkaallisen laivaston vuonna 1871 vesillelaskettu Cyclops-luokan monitori.


title: HMS Hydra (1871)

text: Alus tilattiin Govanista Robert Napierilta ja sen köli laskettiin 28. joulukuuta 1870. Alus laskettiin vesille 18. heinäkuuta 1871 ja se valmistui 31. toukokuuta 1877.


title: HMS Hydra (1871)

text: Alus otettiin palvelukseen elokuussa 1872 ja se myytiin romutettavaksi 7. heinäkuuta 1903.


title: Antioh Dmitrijevitš Kantemir

text: Antioh Dmitrijevitš Kantemir (1708–1744) oli venäläinen lähinnä diplomaattitehtävissä toiminut ruhtinas, kirjailija ja maansa lähettiläs Ranskassa ja Saksassa. Hän sai paljon mainetta vuosina 1729–1739 kirjoittamillaan satiireillaan, jotka ovat teräviä ja valistusajan hengen mukaisia. Arvioiden mukaan hän oli aikansa venäläiskirjailijoista merkittävin. Kantemirin satiireissa esiintynyt valistusajan vihollisiin, tarvittaessa myös hallitusvaltaan kohdistunut kärkevyys johti siihen, ettei niitä voitu vielä hänen elinaikanaan julkaista. Ranskassa versio niistä ilmestyi 1739, ja Venäjällä niitä julkaistiin vasta 1749


title: HMS Magdala (1870)

text: HMS Magdala oli Britannian kuninkaallisen laivaston vuonna 1870 vesillelaskettu Cerberus-luokan taistelulaivat.


title: HMS Magdala (1870)

text: Alus tilattiin Thames Ironworks and Shipbuilding Companyltä ja sen köli laskettiin 6. lokakuuta 1868. Alus laskettiin vesille 2. maaliskuuta 1870 ja se valmistui marraskuussa.


title: HMS Magdala (1870)

text: Siirrettäessä alusta Intiaan sille asennettiin kolme tilapäismastoa. Siirto tehtiin purjein ilman saattajaa. Alus palveli koko uransa Bombayn satamassa tehden ainoastaan lyhyitä purjehduksia tulitoimintaharjoituksiin. Alus myytiin romutettavaksi tammikuussa 1903 ja se romutettiin 1904.


title: Katrina Bowden

text: Katrina Bowden (s. 19. syyskuuta 1988 Wyckoff, New Jersey) on yhdysvaltalainen elokuva- ja televisionäyttelijä, joka tunnetaan parhaiten Cerien roolista NBC:n sitcom-sarjassa "30 Rock". Bowden näytteli sivuhahmoa koko sarjan ajan vuosina 2006–2013.


title: Katrina Bowden

text: Bowdenin ura alkoi saippuasarjasta "One Life to Live", jossa hän näytteli kahden jakson ajan Britney Jenningsiä. Hän on lisäksi esiintynyt sarjoissa kuten "", "Ruma Betty" ja "Kolme miestä ja tyttö". Bowdenin debyyttielokuva oli "Sex Drive" vuodelta 2008. Hän on sen jälkeen näytellyt elokuvissa "Tucker & Dale vs Evil", "", "Movie 43" ja "Scary Movie 5".


title: Kerrostalot Suomessa

text: Suomessa kerrostalo on tyypillisesti 3–4-kerroksinen asuinrakennus. Yli kahdeksankerroksiset rakennukset ovat harvinaisia. Suomeen on rakennettu vuodesta 1880 yli 50 000 kerrostaloa, joista reilusti yli puolet on rakennettu vuoden 1970 jälkeen. Laajimmat kerrostaloalueet sijaitsevat Helsingissä, Tampereella, Turussa, Espoossa ja Vantaalla. Helsingissä sijaitsee noin neljännes kaikista kerrostaloista. Vain kymmenesosa maan kerrostalokannasta on valmistunut ennen toista maailmansotaa, ja siitäkin 70 prosenttia sijaitsee Helsingissä. Helsinki on usein ollut rakennusalan edelläkävijä, josta uudistukset ovat levinneet muualle Suomeen.


title: Kerrostalot Suomessa

text: Suomen kaupunkeihin alettiin rakentaa monikerroksisia asuin- ja liiketaloja 1800-luvun loppupuolella kansainvälisten esikuvien mukaisesti. Vaikutteita saatiin Tukholmasta, Berliinistä, Wienistä ja Pariisista. Ensimmäisenä kehitys alkoi näkyä Helsingissä, jossa kerrostalojen läpimurto alkoi 1870-luvulla eri puolilla kantakaupunkia. Turussa kerrostaloja alettiin rakentaa 1880-luvulla Kauppatorin seudulle ja Tampereella ensimmäinen kolmikerroksinen talo valmistui 1885. Koska ensimmäiset kerrostalot rakennettiin juuri keskustojen umpikortteleihin ja rakennuttajat halusivat maksimoida vuokrattavan pinta-alan, talot muodostivat yhtenäisiä rivistöjä katujen varsille ja pihasiivet täyttivät suuren osan tontista. Suuri runkosyvyys vaati valokuiluja ja -pihoja. Myös vanhoja kivitaloja saatettiin korottaa uusilla kerroksilla.


title: Kerrostalot Suomessa

text: Ensimmäiset kerrostalot rakennettiin ensisijaisesti vuokrattaviksi, ja niiden rakennuttajat olivat varakkaita liikemiehiä, kauppiaita ja ylempiä virkamiehiä. Myös rakennusmestarit ja arkkitehdit saattoivat toimia rakennuttajina. Yhtiömuotoinen rakentaminen alkoi kunnolla vasta vuoden 1895 osakeyhtiölain myötä. Sama suunnittelija vastasi yleensä sekä rakennuksen ulkoasusta että rakenteista. Aluksi suunnittelijoina toimivat vain arkkitehdit, mutta myös rakennusmestarit nousivat merkittävään asemaan vuosisadan loppuun mennessä. Erillisiä rakennesuunnitelmia alettiin laatia vasta 1900-luvun alussa teräsbetonirakenteiden myötä. Niistä oli vastuussa yleensä insinööri tai rakennusmestari. Vesi-, ilmanvaihto- ja sähkösuunnitelmat hoiti LVIS-alan urakointiliikkeet. Kaikki työ tehtiin pääosin käsin rakennusmateriaalien nostamisesta ja kuljettamisesta lähtien.


title: Kerrostalot Suomessa

text: Usein taloissa oli maanalainen kellarikerros. Jos rakennukseen ei tehty pohjakerrokseen liiketiloja, ensimmäistä asuinkerrosta korotettiin katutason yläpuolelle. Ensimmäisissä rakennusjärjestyksissä ei asetettu rajoituksia kerroslukumäärälle. Yleensä talot olivat kolme- tai nelikerroksisia, mutta etenkin Helsingissä rakennettiin tätäkin korkeampia. Vuonna 1861 valmistui Helsingin ensimmäinen nelikerroksinen rakennus Meritullinkadulle ja vuonna 1873 viisikerroksinen Fabianinkadulle. Pohjois-Esplanadille valmistui kuusikerroksinen Mercuriuksen liike- ja asuintalo 1889. Vuoden 1895 rakennusjärjestyksessä talojen korkeus rajattiin viiteen kerrokseen yleisiltä ja tärkeimmiltä paikoilta, ja yli 18 metriä leveiden katujen varsilta Helsingissä, muualla neljään. Tampereella ja Turussa vastaavat rajoitukset astuivat voimaan 1898 ja 1907.


title: Kerrostalot Suomessa

text: Ensimmäisen maailmansodan jälkeen asuntopula koetteli myös keskiluokkaa ja rakentaminen oli pulakaudella vähäistä. 1920-luvun puolivälissä alkaneet ”rakentamisen hullut vuodet” jäivät lyhyeksi, kun yleismaailmallinen lamakausi ulottui Suomeenkin. Heikoimpana vuotena 1933 valmistui vain noin tuhat asuntoa. Vuosikymmenen puolivälistä rakennustoiminta jälleen vilkastui, ja vuonna 1938 rakennettiin noin 7 000 asuntoa. Maailmansotien välisenä aikana rakennustoiminnasta vastasivat pääosin grynderien perustamat osakeyhtiöt, ja rakennuskohteet kattoivat joko yhden rakennuksen tai korkeintaan rakennusryhmän.


title: Kerrostalot Suomessa

text: 1930-luvulta lähtien rakennusmateriaaleja alettiin jo nostaa työmailla konevoimin, mutta vaakasuuntaiset siirrot piti tehdä käsivoimin. Useimmat talot alkoivat olla arkkitehtien suunnittelemia.


title: Kerrostalot Suomessa

text: 1920-luvulla pyrittiin yhtenäiseen katukuvaan muurimaisilla taloriveillä. Laajoja kerrostaloalueita tältä aikakaudelta on vain Helsingissä: Etu-Töölö, Vallila, Kallio, Alppiharju, Käpylä ja Kumpula. Muualle Suomeen rakennettiin vain yksittäisiä kerrostaloja.


title: Kerrostalot Suomessa

text: Sota-aikana asuntorakentaminen väheni huomattavasti, mutta käynnistyi rauhan tultua taas vilkkaasti. Suuri osa asunnoista rakennettiin 1940-luvulla maaseudulle. Rakennusmateriaalipula vaivasi vuoteen 1952 asti. Asuntopula oli huomattava: alueluovutuksissa menetettiin yli 125 00 asuntoa, evakoille piti löytää uudet asuinsijat ja väestönkasvu oli voimakasta. Yksityisten tahojen ohelle asuntoja rakentamaan tulivat kunnat ja aatteelliset tahot, kuten Sosiaalinen asuntotuotanto oy (myöhemmin Sato), Helsingin kaupungin asuntotuotantokomitea (1948) ja Asuntosäätiö. Vuonna 1949 perustettu Arava rahoitti rakentamista valtion halpakorkoisilla lainoilla. 1950-luvulta rakennushankkeet pyrittiin toteuttamaan suurina rakennusryhminä tai lähiöinä. Ratkaisukeinoina asuntopulaan nähtiin standardisointi, elementtirakentaminen, koneistus ja teollinen massatuotanto. Teollisen tuotannon periaatteet hahmoteltiin ja elementtikokeiluja tehtiin 1950-luvulla, mutta todellisuutta niistä tuli vasta 1960-luvulla. Helpointa elementtirakentaminen oli täydentävissä rakennusosissa kuten porrassyöksyissä ja parvekkeissa. Ensimmäisen täyselementtirakenteisen talon elementit tehtiin talon työmaalla (As oy Mäntyviita Tapiolassa).


title: Kerrostalot Suomessa

text: 1960- ja 1970-luvuilla kerrostalotuotanto keskittyi lähiöihin, joita alettiin rakentaa maaltamuuton aiheuttaman asuntopulan ratkaisemiseksi. Vilkkainta lähiörakentaminen oli 1970-luvun alkupuolella, jolloin huippuvuonna 1974 valmistui 46 200 kerrostaloasuntoa. Tavoitteena oli tuottaa mahdollisimman paljon asuntoja, ja Aravakin ohjeisti, että talon osissa oli pyrittävä ”mahdollisimman pitkälle vietyyn teolliseen sarjatuotantoon”: tarpeettomia ulokkeita tai mutkia ei tullut rakentaa. 1960-luvulla kohdekohtainen suunnittelu väistyi, ja äärimmäisillään talokohtaista suunnittelua ei tarvittu lainkaan suuren rakennusliikkeen yhdistellessä valmiita mallilamelleja. Elementtitehtaan insinööristä tuli arkkitehti.